**ชุดที่ 1 แนวข้อสอบ O-NET วิชาสังคมศึกษาฯ : จำนวน 100 ข้อ**

 **ประถมศึกษา**

**ให้วง ล้อมรอบตัวอักษรหน้าคำตอบที่ถูกต้อง**

1. ศาสนามีความสำคัญในเรื่องใดมากที่สุด

 1. เป็นที่พึ่งทางจิตใจ

 2. แสดงถึงวัฒนธรรมที่ดีงาม

 3. ทำให้สมาชิกในครอบครัวรักกัน

 4. ส่งผลให้มีสติสัมปชัญญะในการทำงาน

2. จุดมุ่งหมายสำคัญในการศึกษาพระพุทธศาสนาคืออะไร

 1. สร้างความดีให้แก่ตนเอง

 2. สะสมบุญบารมีเพื่อภพหน้า

 3. นำหลักธรรมไปใช้ในการดำเนินชีวิต

 4. ช่วยส่งอายุพระพุทธศาสนาให้ยืนยาว

3. ใครทำความดีได้เหมาะสมที่สุด

 1. ปุ้มนำเสื้อผ้าของตนไปบริจาคให้แก่คนยากไร้จนหมด

 2. ปอช่วยเหลืองานโรงเรียนตามกำลังของตน

 3. แป้งตั้งใจฟังที่ครูสอนแต่ปฏิบัติตามไม่ได้

 4. ปิ๋มช่วยเหลือผู้อื่นจนตนเองไม่สบาย

4. ใครแสดงความศรัทธาอย่างถูกต้องตามหลักพระพุทธศาสนา

 1. ต่อเชื่อตามคำพูดของบุคคลที่มีชื่อเสียง

 2. แตงปฏิบัติตามคำทำนายของหมอดูทุกอย่าง

 3. เต๋าไตร่ตรองด้วยเหตุผลอย่างรอบคอบก่อนจะเชื่อ

 4. ต้นเชื่อตามเพื่อน เพราะเพื่อนส่วนใหญ่ก็เชื่อแบบเดียวกัน

5. บุคคลใดปฏิบัติตนได้ถูกต้องตามหลักธรรมของพระพุทธศาสนา

 1. ก้อยทำพิธีล้างบาป

 2. กิ่งละหมาดวันละ 5 เวลา

 3. เก้ารักษาศีล 5 เป็นประจำ

 4. เก๋ถือศีลอดเป็นเวลา 1 เดือน

6. ใครนำหลักโอวาท 3 มาใช้ในการพัฒนาตนเองและสิ่งแวดล้อมได้อย่างเหมาะสม

 1. กิ่งเก็บเศษขยะบริเวณบ้านแล้วนำไปเผา

 2. แก้วนำน้ำมันที่ใช้แล้วเททิ้งลงท่อระบายน้ำ

 3. เก๋และเพื่อนช่วยกันเก็บขยะบริเวณศาลาวัด

 4. เก้าและเพื่อนช่วยกันตัดต้นไม้ข้างวัดเพื่อปรับเป็นพื้นที่เพาะปลูก

7.  *“เอ๋เป็นคนขยัน แข็งแรง หนักเอาเบาสู้ ประกอบอาชีพค้าขาย ไม่เอาเปรียบลูกค้าถึงแม้รายได้น้อย”*  เอ๋ปฏิบัติตนตรงกับหลักธรรมเบญจธรรมข้อใด

 1. สำรวมในกาม

 2. เมตตากรุณา

 3. สัมมาอาชีวะ

 4. ซื่อสัตย์

8.  *“ตุลมีเพื่อนสนิทชื่อต้อม ต้อมมักจะมีของเล่นแปลกๆ มาให้ตุลเล่นด้วยอยู่เสมอ ตุลจึงอยากได้ของเล่น*

 *ของต้อมมาเป็นของตนเอง”* จากข้อความนี้สอดคล้องกับหลักธรรมใด

 1. วจีทุจริต

 2. กายทุจริต

 3. มโนทุจริต

 4. กายทุจริตและมโนทุจริต

9.  *“ในยุคปัจจุบันอาชญากรรมมีหลายรูปแบบ ทั้งข้ามชาติ อินเทอร์เน็ต เป็นต้น แต่หากเกิดขึ้นใกล้ตัวเราก็คือ การปล้น จี้ วิ่งราว ซึ่งเกิดขึ้นบ่อยโดยที่เราไม่ทันระมัดระวังตัว”*

 จากข้อความ ปัญหาอาชญากรรมควรแก้ไขด้วยหลักธรรมบุญกิริยาวัตถุข้อใด

 1. สีลมัย 2. ทานมัย

 3. อุเบกขา 4. ภาวนามัย

10. *“วันนี้ต้นเกิดเหตุลื่นล้มหลายครั้งแล้ว เขาบอกกับเพื่อนๆ ว่า สงสัยวันนี้จะดวงไม่ดี เพราะเมื่อเช้าจิ้งจก*

 *ร้องทักขณะที่กำลังออกจากบ้าน แต่ป่านบอกว่าไม่ใช่ เหตุที่เกิดขึ้นเพราะต้นไม่ระมัดระวังตน ซึ่งถ้าต้น*

 *ไม่อยากลื่นล้มอีก ก็ให้เดินอย่างมีสติ”*

 จากข้อความที่ขีดเส้นใต้ แสดงว่าป่านปฏิบัติตามหลักธรรมข้อใด

 1. ศีล 5 2. ลีลมัย

 3. เบญจธรรม 4. ศรัทธา 4

11. ใครปฏิบัติตามหลักพรหมวิหาร 4 ได้เหมาะสมที่สุด

 1. แก้วรักแมวมาก เธอจึงมักตีหมาที่ไล่เห่าแมว

 2. ฝนสงสารน้องที่ทำงานฝีมือไม่ได้จึงช่วยทำให้แทน

 3. จินวางตัวเป็นกลางในการแก้ไขความขัดแย้งของเพื่อน

 4. นกแนะนำให้เพื่อนโดดเรียน เมื่อไม่ได้ทำการบ้านมาส่งครู

12. ต้นอายุครบ 20 ปี เขาจึงเข้ารับการอุปสมบท ต้นจะประกอบพิธีอุปสมบทที่ใด

 1. กุฏิ

 2. พระอุโบสถ

 3. หอสวดมนต์

 4. ศาลาการเปรียญ

13. ใครปฏิบัติได้ถูกต้องตามมรรยาทชาวพุทธ

 1. ปิยพลนั่งคุกเข่าท่าเทพธิดา

 2. สมฤดีกราบศพคุณตาโดยแบมือ

 3. นฤมลจุดธูป 3 ดอก หน้าศพญาติสนิท

 4. ปองพลกราบพระพุทธรูปแบบเบญจางคประดิษฐ์

14. การไปฝึกนั่งสมาธิที่วัด บางวัดจะมีการกำหนดไม่ให้เปิดโทรศัพท์เคลื่อนที่ ทั้งนี้เพื่อจุดประสงค์

 ในข้อใดมากที่สุด

 1. เพื่อให้ผู้ปฏิบัติไม่ถูกผู้อื่นตำหนิ

 2. เพื่อให้ผู้ถือปฏิบัติเป็นคนมีมรรยาทที่ดี

 3. เพื่อให้ผู้ถือปฏิบัติตัดความกังวลจากเรื่องต่างๆ

 4. เพื่อให้ผู้ถือปฏิบัติไม่ได้รับอันตรายจากคลื่นสัญญาณโทรศัพท์

15. สีดาต้องการเชิญพระสงฆ์ให้ไปรับประทานอาหารกลางวันที่บ้าน เธอควรพูดอย่างไร

 1. หนูขอนิมนต์หลวงพี่ไปฉันที่บ้านค่ะ

 2. ดิฉันขอนิมนต์หลวงพี่ไปฉันเพลที่บ้านเจ้าค่ะ

 3. ดิฉันขอเชิญหลวงพี่ไปรับประทานอาหารกลางวันค่ะ

 4. ข้าพเจ้าขออัญเชิญหลวงพี่ไปรับประทานอาหารเพลเจ้าค่ะ

16. ใครไม่ปฏิบัติตามหลักในการจัดพิธีกรรมทางพระพุทธศาสนา

 1. ต้นจัดเลี้ยงโต๊ะจีนในงานบวชของลูกชาย

 2. อุ้ยนำเงินใส่ซองผ้าป่าตามกำลังทรัพย์ที่ตนมี

 3. แตงนิมนต์พระมาสวดในงานทำบุญขึ้นบ้านใหม่

 4. แอมใส่บาตรที่หน้าบ้านเนื่องในโอกาสครบรอบวันเกิด

17. การปฏิบัติตนของใครเกี่ยวข้องกับศาสนพิธีน้อยที่สุด

 1. หน่อยกราบแบบเบญจางคประดิษฐ์

 2. ก้องจุดธูปเทียนบูชาพระรัตนตรัย

 3. ฝนตั้งจิตอธิษฐานขอพร

 4. ต้อมกล่าวอาราธนาศีล

18. บุคคลใดได้รับประโยชน์จากการเข้าร่วมศาสนพิธีมากที่สุด

 1. โก้รู้สึกจิตใจสงบหลังเข้าร่วมฟังเทศน์

 2. แป้งได้เงินช่วยงานบวชเป็นจำนวนมาก

 3. โจ้รู้จักกับเพื่อนใหม่เมื่อเข้าร่วมศาสนพิธี

 4. ป้องได้ขนมที่เพื่อนบ้านทำมาเผื่อในวันทำบุญ

19.  *“สยามเมืองยิ้มเป็นคำแทนความหมายที่ใช้ในการประชาสัมพันธ์การท่องเที่ยว ซึ่งเริ่มปรากฏ เป็นรูปธรรมในสมัยจอมพลสฤษดิ์ ธนรัตต์ โดยผ่านสื่อกลางอนุสาร อสท. ของการท่องเที่ยว แห่งประเทศไทย เน้นลักษณะรอยยิ้มที่ดูเป็นมิตรไมตรี เพื่อเอาใจลูกค้าหรือนักท่องเที่ยว”*

 จากข้อความ คำว่าสยามเมืองยิ้มเกี่ยวข้องกับคนไทยด้านใดมากที่สุด

 1. ค่านิยมของคนไทย

 2. ประเพณีของคนไทย

 3. กฎระเบียบของคนไทย

 4. ลักษณะนิสัยของคนไทย

20. ข้อใดเป็นการละเมิดสิทธิเด็ก

 1. แม่ตีมือลูกที่ฉีกกระดาษเล่น

 2. ครูดุนักเรียนที่ไม่ทำการบ้าน

 3. ป้าขอให้หลานขายบริการทางเพศ

 4. พ่อขอให้ลูกช่วยเก็บผักเพื่อนำไปขาย

21.  *“สุชาติเป็นลูกชายของสมควรที่เป็นพ่อค้า”* จากข้อความนี้ ไม่กล่าวถึงสถานภาพข้อใด

 1. สถานภาพทางเพศ

 2. สถานภาพทางอาชีพ

 3. สถานภาพทางเชื้อชาติ

 4. สถานภาพทางครอบครัว

22. ใครปฏิบัติตามหน้าที่พลเมืองดีได้อย่างเหมาะสม

 1. กิ่งไปใช้สิทธิเลือกตั้ง

 2. แก้วเข้ารักษาตัวที่โรงพยาบาล

 3. เก้าเก็บกล้วยไม้ป่ามาปลูกที่บ้าน

 4. ก้อยไม่เข้าเรียนเพราะต้องทำรายงานให้เสร็จ

23. ใครใช้ภูมิปัญญาไทยในการดำรงชีวิต

 1. นัททำไร่กระเทียม

 2. ก้อยวาดภาพบ้านเรือนไทยส่งครู

 3. แนนโพสต์รูปอาหารไทยลงในเฟสบุ๊ก

 4. แอ๋วดื่มน้ำผึ้งผสมมะนาวเพื่อบรรเทาอาการเจ็บคอ

24. บุคคลใดต่อไปนี้มีสิทธิไปใช้สิทธิเลือกตั้งผู้ว่าราชการกรุงเทพฯ

 1. ดวงอายุ 18 ปี และมีทะเบียนบ้านอยู่ในกรุงเทพฯ

 2. หน่อยอายุ 15 ปี และอยู่ที่กรุงเทพฯ มาตั้งแต่เกิด

 3. ป่านอายุ 77 ปี และเพิ่งย้ายไปอยู่บ้านที่ จ.นนทบุรี

 4. ต้นอายุ 20 ปี และย้ายเข้ามาอยู่กรุงเทพฯ ได้ 2 เดือน

25. ใครปฏิบัติตนต่อสาธารณประโยชน์ในชุมชนได้ถูกต้อง

 1. เก๋นัดสังสรรค์กับเพื่อนที่ห้องสมุดชุมชน

 2. ก้องนำสนุขไปวิ่งและขับถ่ายที่สวนสาธารณะ

 3. กิ่งใช้โทรศัพท์สาธารณะแล้วเก็บไว้เรียบร้อยเหมือนเดิม

 4. เก้าและเพื่อนๆ ใช้ถนนในหมู่บ้านเป็นที่แข่งรถจักรยานยนต์

26. ใครปฏิบัติตนเพื่อเป็นการส่งเสริมประชาธิปไตยได้เหมาะสมที่สุด

 1. หนุ่มบริจาคเงินให้กับพรรคการเมือง

 2. หนิงติดตามข่าวนักการเมืองที่หน้าตาดี

 3. หน่อยรณรงค์ให้คนไปเลือกพรรคพวกของตนเอง

 4. หนึ่งเข้าร่วมในการประชุมและแสดงความคิดเห็นกับคนในชุมชน

27. ข้อใดสัมพันธ์กัน

 1. แกงอ่อม หมอลำ ประเพณียี่เป็ง

 2. ข้าวยำ เพลงเกี่ยวข้าว ประเพณีรับบัว

 3. ไส้อั่ว ฟ้อนเงี้ยว ประเพณีปอยส่างลอง

 4. น้ำพริกลงเรือ ลำตัด ประเพณีบุญผะเหวด

28. เด็กในข้อใดได้รับสิทธิในการพัฒนา

 1. คุณปู่พาน้องแชมป์ไปรับประทานอาหารในร้านอาหาร

 2. คุณตาพาน้องมีนาไปเที่ยวงานบุญบั้งไฟ

 3. คุณยายพาน้องฟางไปเข้าโรงเรียน

 4. คุณย่าพาน้องอุ้มไปฉีดวัคซีน

29. ใครปฏิบัติตนในการทำงานกลุ่มไม่สอดคล้องกับการทำงานกลุ่มให้มีประสิทธิภาพ

 1. จ้อยประเมินผลงานที่ทำ

 2. จุ๋มตรวจสอบงานที่ทำเป็นระยะ

 3. จิ๊บวางแผนงานก่อนลงมือทำจริง

 4. จ๋าเลือกว่าจะทำงานกลุ่มในเรื่องที่ตนเองสนใจ

30. ใครติดตามข้อมูลข่าวสารและเหตุการณ์ต่างๆ ในชีวิตประจำวันและนำไปใช้ได้อย่างเหมาะสม

 มากที่สุด

 1. ป่านนำวิธีการล้างมือให้ปลอดภัยไปล้างมือก่อนรับประทานอาหาร

 2. ต้นตัดข่าวที่น่าสนใจแล้วติดลงในกระดาษและเก็บในแฟ้มผลงาน

 3. ก้อยเขียนสรุปข่าวที่ดูจากโทรทัศน์ในตอนเช้าแล้วนำส่งครู

 4. หน่อยอ่านข่าวจากหนังสือพิมพ์ให้น้องฟังทุกเช้า

31. ใครทำผิดกฎหมายเลือกตั้ง

 1. แก้วใส่เสื้อแขนกุดไปเลือกตั้ง

 2. อ้นไปถึงคูหาเลือกตั้งก่อน 08.00 น.

 3. ฝนแจกเงินค่ารถให้ชาวบ้านที่ไปเลือกตั้ง

 4. หน่อยรับแผ่นพับข้อมูลผู้สมัครรับเลือกตั้ง

32. ข้อใดเป็น *“วิถีประชา”*

 1. กฎหมายจราจร

 2. มารยาทในการพูด

 3. ความกตัญญูกตเวที

 4. ค่านิยมและความเชื่อ

33. ข้อใดเป็นลักษณะของผู้มีปัญญาธรรม

 1. นาคารับฟังความคิดเห็นของผู้อื่น

 2. นารินทร์ชอบทำงานเป็นกลุ่ม

 3. นาธารชอบพูดเกิดจริง

 4. นาวีเคารพสิทธิผู้อื่น

34. การที่คนไทยมีอิสระในการนับถือศาสนาเกี่ยวข้องกับข้อใด

 1. ความเสมอภาค

 2. เสรีภาพ

 3. หน้าที่

 4. สิทธิ

35. ถ้าสัญญาณจราจรไฟสีเหลืองอำพันปรากฏ ผู้ขับขี่ยานพาหนะต้องปฏิบัติตนอย่างไร

 1. เตรียมหยุดรถหลังเส้นให้หยุดรถ

 2. พยายามเร่งเครื่องให้เร็วที่สุด

 3. ให้ผู้ขับขี่หยุดรถทันที

 4. ให้ผู้ขับขี่ขับรถต่อไปได้

36. ข้อใดกล่าวได้ถูกต้องเกี่ยวกับกฎหมายแรงงานเด็ก

 1. ห้ามใช้แรงงานเด็กในสถานที่เต้นรำอย่างเด็ดขาด

 2. ห้ามใช้แรงงานเด็ก อายุต่ำกว่า 15 ปี ทำงานโดยเด็ดขาด

 3. ห้ามใช้แรงงานเด็ก อายุต่ำกว่า 18 ปี ทำงานโดยเด็ดขาด

 4. ห้ามใช้แรงงานเด็กอายุต่ำกว่า 18 ปี ทำงานในเวลา 08.00-15.00 น. โดยเด็ดขาด

37. ผู้บริโภคควรเลือกซื้อสินค้าเพราะเหตุผลในด้านใดมากที่สุด

 1. ราคา

 2. คุณภาพ

 3. ของแถม

 4. ความสวยงาม

38.

 **บันทึกของพลอย**

 ช่วงปิดเทอม พลอยกับพ่อได้ไปเยี่ยมญาติที่จังหวัดเชียงใหม่ เมื่อไปถึงก็แวะชมไร่สตรอว์เบอร์รี

 และร้านขนมเค้กของอาปุ้ย ซึ่งเป็นน้องชายของพ่อ อาปุ้ยดีใจมาก จึงมอบแยมสตรอว์เบอร์รีให้เป็น

 ของฝากซึ่งอาปุ้ยทำเองกับมือ และเป็นสินค้าที่ขายดีมากในจังหวัดเชียงใหม่ เมื่อกลับมาถึงบ้านที่

 จังหวัดสงขลา พลอยมีความคิดอยากจะทำไร่สตรอว์เบอร์รีที่จังหวัดสงขลา

 จากข้อความ นักเรียนคิดว่าพลอยสามารถทำไร่สตรอว์เบอร์รีได้หรือไม่ อย่างไร

 1. ได้ เพราะพลอยเป็นคนขยัน

 2. ได้ เพราะพลอยมีญาติที่ให้คำปรึกษา

 3. ไม่ได้ เพราะพื้นที่เพาะปลูกไม่เหมาะสม

 4. ไม่ได้ เพราะขาดเครื่องมือและเทคโนโลยีการผลิต

39. ข้อใดเป็นการนำหลักเศรษฐกิจพอเพียงมาประยุกต์ใช้ในโรงเรียนได้อย่างเหมาะสม

 1. ครูส่งเสริมให้นักเรียนออกกำลังกายทุกวัน

 2. ครูส่งเสริมให้นักเรียนนำอาหารมากินร่วมกันในโรงเรียน

 3. ครูส่งเสริมให้นักเรียนซื้อสินค้าจากชุมชนใกล้เคียงมาขายในชุมชนของตน

 4. ครูส่งเสริมให้นักเรียนปลูกผักและเลี้ยงสัตว์ในพื้นที่ของโรงเรียน เพื่อนำมาเป็นอาหารกลางวัน

40. แนวคิดของการดำเนินงานสหกรณ์มีความสอดคล้องกับหลักการพื้นฐานตามแนวปรัชญาเศรษฐกิจ

 พอเพียงอย่างไร

 1. ความมีเหตุผล

 2. ความพอประมาณ

 3. การมีภูมิคุ้มกันที่ดี

 4. การมีเอกภาพในตนเอง

41. ผู้ผลิตรายใดมีความรับผิดชอบต่ออาชีพมากที่สุด

 1. ป้านุชติดราคาขายเสื้อราวบนตัวละ 99 บาท ส่วนราวตัวล่างราคา 199 บาท แต่ไม่ได้ติดราคา

 2. ป้านิดซื้อปลาจากชาวประมงมาทำห่อหมกปลา เพราะได้ปลาสด

 3. ลุงบุญเก็บผักที่ฉีดยาฆ่าแมลงมาแล้ว 2 วัน ไปจำหน่าย

 4. ลุงอ้วนนำตะกั่วใส่ที่หัวกุ้งเพื่อให้กุ้งมีน้ำหนักมาก

42. นุ่นซื้อของฝากซึ่งเป็นสินค้าพื้นเมืองของจังหวัดเชียงใหม่มาฝากอ้น ข้อใดเป็นของฝากที่อ้นได้รับ

 1. ปลาร้าผง

 2. เสื่อจันทบูร

 3. ตุ๊กตาช้างไม้

 4. โมบายเปลือกหอย

43. ใครปฏิบัติตนไม่สอดคล้องกับคำว่า *“เศรษฐกิจพอเพียง”*

 1. นุจรีใช้จ่ายอย่างประหยัดด้วยเหตุด้วยผล

 2. ธรวัตรใช้ชีวิตอย่างอิสระ ไม่พึ่งพาใครเลย

 3. ปาริชาติซื้อของตามความจำเป็น ตามฐานะ

 4. องอาจใช้ชีวิตอย่างสะดวกสบาย โดยไม่เบียดเบียนผู้อื่น

44. ประพัทธ์เป็นสมาชิกสหกรณ์แห่งหนึ่ง เขาได้รับสิทธิในการเช่าที่ดินเพื่อทำนา ประพัทธ์เป็นสมาชิก

 สหกรณ์ในข้อใด

 1. สหกรณ์นิคม

 2. สหกรณ์การเกษตร

 3. สหกรณ์การบริการ

 4. สหกรณ์ออมทรัพย์

45. ใครเลือกซื้อสินค้าและบริการได้เหมาะสมที่สุด

 1. จ๋าซื้อสินค้าเพราะมีชิ้นเดียวในโลก

 2. ปุ้มซื้อสินค้าเพราะจำเป็นต้องใช้

 3. หน่อยซื้อสินค้าเพราะมีของแถม

 4. ฝนซื้อสินค้าเพราะลดราคา

46. ต้นซื้อหลอดไฟฟ้าที่มีเครื่องหมาย มอก. แสดงว่าต้นจะได้รับหลอดไฟฟ้าที่มีคุณสมบัติตามข้อใด

 1. ราคาถูก

 2. มีคุณภาพที่ดี

 3. ผลิตในท้องถิ่น

 4. รักษาสิ่งแวดล้อม

47. ใครใช้บริการธนาคารพาณิชย์ได้**ไม่ถูกต้อง**

 1. นาทีขอกู้เงินเพื่อขยายกิจการ

 2. ปัญญาไปชำระค่าน้ำและค่าไฟ

 3. อำนาจสั่งพิมพ์ธนบัตรฉบับใหม่

 4. วัลยาเช่าตู้นิรภัยเพื่อเก็บสร้อยเพชร

48.  *“ปรีชาทำงานเป็นพนักงานบริษัท เขาได้รับเงินเดือน เดือนละ 15,000 บาท เขานำเงินไปใช้จ่าย*

 *ซื้อสินค้า จ่ายชำระค่าบัตรเครดิต และนำเงินบางส่วนไปฝากธนาคาร”* จากข้อความนี้ไม่ปรากฏหน้าที่

 ของเงินในข้อใด

 1. ชำระหนี้

 2. รักษามูลค่าของสินค้า

 3. เป็นสื่อกลางในการแลกเปลี่ยน

 4. ทำให้เกิดความเข้าใจระหว่างผู้ซื้อกับผู้ขาย

49.  *“ในชุมชนนี้ส่วนใหญ่จะมีสินค้าปฐมภูมิ”* จากข้อความนี้แสดงว่าชุมชนนี้มีสินค้าประเภทใด

 1. อาหารกระป๋อง 2. ผักและผลไม้สด

 3. เครื่องปั้นดินเผา 4. อุปกรณ์อิเล็กทรอนิกส์

50. ข้อใดเป็นการเพิ่มมูลค่าสินค้าด้วยวิธีการแปรรูป

 1. แพรนำโทรศัพท์ที่ใช้แล้วมาขายต่อ

 2. พลอยนำผักตบชวามาสานเป็นกระเป๋า

 3. ปิงซื้อเสื้อยืดจากประตูน้ำมาขายต่อที่ตลาดนัด

 4. ป้องขายเครื่องเขียนโดยโฆษณาว่าซื้อหนึ่งแถมหนึ่ง

51. บุคคลในข้อใดไม่ปฏิบัติตามหลักปรัชญาเศรษฐกิจพอเพียง

 1. นุชไม่ลงทุนเกินความสามารถของตนเอง

 2. น้ำเลือกซื้อสินค้าและบริการเท่าที่จำเป็น

 3. นิ่มซื้ออาหารมารับประทานแต่พออิ่ม

 4. นิดไม่พึ่งพาผู้อื่นและไม่ให้ผู้อื่นพึ่งพา

52. คุณแม่ซื้อข้าวจากร้านสะดวกซื้อต้องจ่ายภาษีประเภทใด

 1. ภาษีเงินได้

 2. ภาษีส่งออก

 3. ภาษีมูลค่าเพิ่ม

 4. ภาษีสรรพสามิต

53. สมพรเป็นหนี้บัตรเครดิต A เขาจึงไปกู้เงินจากธนาคาร B เพื่อนำมาผ่อนชำระค่าบัตรเครดิต A สมพรทำถูกต้องหรือไม่ เพราะเหตุใด

 1. ถูก เพราะจะได้เสียดอกเบี้ยน้อยลง

 2. ถูก เพราะจะได้ไม่เป็นหนี้นอกระบบ

 3. ไม่ถูก เพราะจะทำให้เกิดหนี้สินเพิ่ม

 4. ไม่ถูก เพราะจะทำให้เสียเครดิตเพิ่มขึ้น

54. ก่อนซื้อสินค้า เราควรปฏิบัติอย่างไร

 1. ดูว่าลดราคาหรือเปล่า

 2. ดูว่ามีของแถมหรือเปล่า

 3. ต่อรองราคากับคนขายก่อน

 4. ตรวจสอบราคาจากหลายๆ ร้านก่อนซื้อ

55. ถ้าต้นซื้อพัดลมแล้วไม่ได้ของแถมตามที่เจ้าของพัดลมโฆษณาไว้ ต้นควรร้องเรียนที่หน่วยงานในข้อใด

 1. สำนักงานคณะกรรมการอาหารและยา

 2. สำนักงานคณะกรรมการคุ้มครองผู้บริโภค

 3. สำนักงานมาตรฐานผลิตภัณฑ์อุตสาหกรรม

 4. สำนักงานคณะกรรมการธุรกิจการค้ากระทรวงพาณิชย์

56. ถ้านักเรียนต้องการสืบค้นความเป็นมาเกี่ยวกับท้องถิ่นหรือชุมชนของตนเอง ควรเริ่มต้นสืบค้น

 จากแหล่งข้อมูลใด เพราะอะไร

 1. ร้านค้าชุมชน เพราะเป็นสถานที่พบปะของคนในชุมชน

 2. ห้องสมุดแห่งชาติ เพราะมีหนังสือให้สืบค้นจำนวนมาก

 3. วัดในท้องถิ่น เพราะเป็นสถานที่ทางประวัติศาสตร์ในท้องถิ่น

 4. โรงเรียนประจำจังหวัด เพราะเป็นโรงเรียนขนาดใหญ่ที่มีข้อมูลหลากหลาย

57. *“พาฝันอยากทราบข้อมูลเกี่ยวกับเจดีย์เก่าแก่ในชุมชนที่ตนเองอาศัยอยู่เพื่อจะนำไปทำรายงาน*

 *เรื่องประวัติความเป็นมาของท้องถิ่นส่งครู”*

 จากข้อความนี้ พาฝันควรตั้งคำถามเพื่อสอบถามผู้มีความรู้ในชุมชนว่าอย่างไรจึงจะเหมาะสมที่สุด

 1. ในชุมชนมีสถานที่ใดบ้าง

 2. ชุมชนนี้มีความเกี่ยวข้องกับศาสนาอย่างไร

 3. สถานที่สำคัญของชุมชนมีความเก่าแก่มากน้อยแค่ไหน

 4. โบราณสถานทางศาสนาในชุมชนมีประวัติความเป็นมาอย่างไร

58. ข้อใด**ไม่ใช่**เหตุผลหลักของการตั้งบ้านเรือนใกล้แม่น้ำของคนในอดีต

 1. เดินทางสะดวก

 2. มีความปลอดภัย

 3. ติดต่อกับชุมชนอื่นได้ง่าย

 4. มีความสะดวกในการใช้น้ำ

59. ในการศึกษาประวัติศาสตร์ ใครใช้วิธีการศึกษาประวัติศาสตร์ได้ถูกต้องที่สุด

 1. ฝนเลือกใช้ข้อมูลที่มีผู้วิเคราะห์ไว้แล้ว

 2. นุ่นนำข้อมูลที่ค้นคว้าได้มาคัดลอกทันที

 3. แนนเลือกใช้ข้อมูลที่เป็นลายลักษณ์อักษรเท่านั้น

 4. ต่ายนำข้อมูลที่สืบค้นมาเปรียบเทียบกันเพื่อตรวจสอบข้อเท็จจริง

60. *“นายกองเกวียนจะเดินทางไปที่ปสาน”* ข้อความนี้บ่งบอกว่า นายกองเกวียนมีกิจธุระใด

 1. ติดต่อซื้อขายสินค้า

 2. นำเรื่องไปร้องเรียนพ่อขุน

 3. ศึกษาธรรมจากพระสงฆ์

 4. ไปดูการทำเครื่องสังคโลก

61. เหตุการณ์ใดเกิดขึ้นในช่วงสมัยสุโขทัย

 1. ไทยเกิดศึกสงครามเก้าทัพ ในปี พ.ศ. 2328

 2. ตัวอักษรไทยถูกประดิษฐ์ขึ้นครั้งแรก ในปี พ.ศ. 1826

 3. พระนเรศวรทรงประกาศอิสรภาพที่เมืองแครง ในปี พ.ศ. 2127

 4. นางแอนนา เลียวโนเวนส์ เข้ารับราชการครู สอนภาษาอังกฤษในราชสำนัก ในปี พ.ศ. 2404

62. จากการศึกษาเรื่องการตั้งอาณาจักรสุโขทัย ข้อใดเป็นหลักฐานที่แสดงถึงอิทธิพลของขอมที่น่าเชื่อถือ

 มากที่สุด

 1. สรีดภงส์

 2. ศาลตาผาแดง

 3. เครื่องสังคโลก

 4. ตำนานเรื่องพระร่วง

63. หลักฐานสมัยสุโขทัยในข้อใดที่ได้รับอิทธิพลมาจากจีน

 1. เจดีย์ทรงพุ่มข้าวบิณฑ์

 2. พระพุทธรูปปางลีลา

 3. เครื่องสังคโลก

 4. ศิลาจารึก

64. ถ้านักเรียนเข้าชมพิพิธภัณฑ์มนุษย์ยุคก่อนประวัติศาสตร์ นักเรียนจะไม่พบโบราณวัตถุข้อใด

 1. ศิลาจารึก

 2. กำไลสำริด

 3. เครื่องมือหินขัด

 4. อาวุธที่ทำจากเหล็ก

65. ทำไมครูจึงให้นารีไปศึกษาแหล่งเรียนรู้อนุสาวรีย์พระยาพิชัยดาบหัก

 1. เพื่อให้เกิดความตื่นเต้นในการเรียนประวัติศาสตร์พิชัย

 2. เพื่อให้รู้จักรูปร่างหน้าตาของพระยาพิชัย

 3. เพื่อให้รู้จักโบราณสถานของประเทศไทย

 4. เพื่อระลึกถึงความกล้าหาญของพระยาพิชัย

66. ข้อใดคือหลักฐานสำคัญของแคว้นละโว้ในดินแดนไทย

 1. พระปรางค์สามยอด

 2. พระบรมธาตุไชยา

 3. พระธาตุหริภุญชัย

 4. พระธาตุพนม

67. การยกเลิกระบบทาสของรัชกาลที่ 5 มีผลดีอย่างไรต่อการพัฒนาประเทศ

 1. เกิดความเท่าเทียมกันในสังคม

 2. มีรายได้จากการเก็บภาษีเพิ่มขึ้น

 3. ประหยัดงบประมาณในการเลี้ยงดู

 4. ทำให้คนอพยพไปอยู่ตามหัวเมือง

68. ข้อใด**ไม่ใช่**วัตถุประสงค์ในการรวมกลุ่มของอาเซียน

 1. เพื่อร่วมกันต่อต้านการเอารัดเอาเปรียบจากนักลงทุนต่างชาติ

 2. เพื่อเสริมสร้างความมั่นคงและความปลอดภัยทางการเมือง

 3. เพื่อเสริมสร้างความเข้าใจอันดีต่อกันระหว่างประเทศ

 4. เพื่อพัฒนาทางด้านเศรษฐกิจและสังคม

69. ค่าของลองจิจูดและค่าของละติจูดมีความสำคัญอย่างไร

 1. ใช้บอกทิศทางของภูมิภาค

 2. ใช้บอกอุณหภูมิของภูมิภาค

 3. ใช้บอกความสูงต่ำของพื้นที่

 4. ใช้บอกตำแหน่งที่ตั้งของภูมิภาค

70. องค์ประกอบแรกที่เรานำมาใช้พิจารณาเพื่อเลือกแผนที่ให้เหมาะสำหรับการใช้งานคืออะไร

 1. ทิศทาง

 2. ชื่อแผนที่

 3. สัญลักษณ์

 4. มาตราส่วน

71. *“ในแผนที่มีการใช้สัญลักษณ์สีแทนความสูงต่ำของแผนที่ โดยสีน้ำตาลแทนภูเขาสูง สีเขียวแทนพื้นที่*

 *ราบลุ่ม”* จากข้อความนี้น่าจะพบสีน้ำตาลในบริเวณจังหวัดใด

 1. แพร่

 2. ลพบุรี

 3. เพชรบูรณ์

 4. พระนครศรีอยุธยา

72. การประกอบอาชีพในข้อใดที่ไม่สัมพันธ์กับสภาพแวดล้อม

 1. ที่ราบ ปลูกพืชผัก ทำสวน

 2. ที่ลุ่ม พืชเมืองหนาว อู่ต่อเรือ

 3. ที่ดอน ปลูกพืชไร่ เลี้ยงสัตว์

 4. ชายฝั่ง ประมง ปลูกมะพร้าว

73. บ้านที่อยู่ในบริเวณพื้นที่ราบลุ่มและบ้านที่อยู่ในบริเวณพื้นที่ดอนมักจะสร้างบ้านที่มีใต้ถุนสูง

 ซึ่งใต้ถุนนี้มีประโยชน์หลายอย่าง**ยกเว้น**ข้อใด

 1. ป้องกันน้ำท่วม

 2. ใช้สำหรับเลี้ยงสัตว์

 3. ป้องกันความหนาวเย็น

 4. เป็นที่เก็บอุปกรณ์ต่างๆ

74. *“บ้านของสุชาติ ตั้งอยู่บริเวณพื้นที่สูง น้ำท่วมไม่ถึง เขาและครอบครัวประกอบอาชีพทำไร่และเลี้ยงสัตว์”*

 จากข้อความนี้ บ้านของสุชาติน่าจะตั้งอยู่บริเวณพื้นที่ใด

 1. พื้นที่ชายฝั่งทะเล

 2. พื้นที่ราบลุ่ม

 3. พื้นที่ภูเขา

 4. พื้นที่ดอน

75. ความสัมพันธ์ระหว่างสิ่งแวดล้อมทางธรรมชาติกับการประกอบอาชีพในข้อใด**ไม่ถูกต้อง**

 1. อาศัยอยู่ในพื้นที่ราบลุ่มประกอบอาชีพทำนา

 2. อาศัยอยู่ในพื้นที่ราบสูงประกอบอาชีพเลี้ยงสัตว์

 3. อาศัยอยู่ในพื้นที่ใกล้กับเชิงเขาประกอบอาชีพประมงน้ำจืด

 4. อาศัยอยู่ในพื้นที่ใกล้กับชายฝั่งทะเลประกอบอาชีพธุรกิจท่องเที่ยว

76.  *“แก้วตาเป็นเกษตรกรที่อาศัยอยู่บริเวณที่ราบเชิงเขา แก้วตาและคนในชุมชนต้องการขยายพื้นที่ทำกิน*

 *ให้กว้างขึ้น จึงช่วยกันตัดต้นไม้บริเวณเชิงเขาเพื่อขยายพื้นที่ทางการเกษตร”* จากการกระทำของแก้วตา

 และคนในชุมชนจะส่งผลต่อการเปลี่ยนแปลงของสภาพแวดล้อมหลายประการ **ยกเว้น**ข้อใด

 1. ทำให้เกิดดินถล่ม

 2. ทำให้แหล่งน้ำแห้ง

 3. ทำให้สัตว์ไม่มีที่อยู่

 4. ทำให้พืชผลทางการเกษตรลดจำนวนลง

77. ภาคใดของประเทศไทยมีลักษณะภูมิประเทศส่วนใหญ่เป็นทิวเขา

 1. ภาคใต้

 2. ภาคกลาง

 3. ภาคเหนือ

 4. ภาคตะวันออกเฉียงเหนือ

78. ประเพณีใดเกิดจากสภาพอากาศที่แห้งแล้ง

 1. ประเพณีทอดกฐิน

 2. ประเพณีแห่ขันหมาก

 3. ประเพณีแห่นางแมว

 4. ประเพณีแห่เทียนพรรษา

79. ข้อใดเป็นจังหวัดที่อยู่ทางภาคเหนือ และมีพื้นที่ติดกับประเทศพม่า

 1. ลำปาง

 2. ราชบุรี

 3. อุตรดิตถ์

 4. แม่ฮ่องสอน

80. ภาคตะวันออกเฉียงเหนือมีพื้นที่ส่วนใหญ่เป็นดินทราย จึงเหมาะแก่การเพาะปลูกพืชชนิดใด

 1. เงาะ

 2. ลำไย

 3. กาแฟ

 4. มันสำปะหลัง

81. ป่านต้องการไปเที่ยวทะเลบริเวณอ่าวไทย ป่านควรเดินทางไปที่จังหวัดต่อไปนี้ **ยกเว้น**ข้อใด

 1. ตราด

 2. กระบี่

 3. ชลบุรี

 4. สุราษฎร์ธานี

82. ถ้าจะตั้งโรงงานผลิตปลากระป๋องให้ใกล้แหล่งวัตถุดิบ แรงงานหาง่าย ควรเลือกพื้นที่ในข้อใด

 จึงจะเหมาะสมที่สุด

 1. ชุมพร กาญจนบุรี

 2. สมุทรสาคร ระยอง

 3. สระแก้ว สุราษฎร์ธานี

 4. อุตรดิตถ์ สมุทรปราการ

83. ใครช่วยอนุรักษ์ทรัพยากรและสิ่งแวดล้อมได้อย่างเหมาะสม

 1. หน่อยเผาวัชพืชในแปลงเพาะปลูก

 2. ป้อมนำขวดแก้วที่ใช้แล้วมาใช้ซ้ำอีก

 3. ก้อยนำน้ำจากการซักผ้ามาล้างจาน

 4. แนนนำสัตว์ป่ามาเลี้ยง

84. การกระทำใดทำให้ดินเสื่อมคุณภาพมากที่สุด

 1. ไถกลบซากสัตว์

 2. ปลูกพืชตระกูลถั่ว

 3. ใช้ปุ๋ยเคมีในปริมาณมาก

 4. ปลูกพืชหลายชนิดในบริเวณเดียวกัน

85. ข้อใดไ**ม่ใช่**ภัยที่เกิดจากแผ่นดินไหว

 1. สึนามิ

 2. ลูกเห็บตก

 3. การพังทลายของเขื่อน

 4. พื้นดินยุบหรือถล่ม

86. ข้อใดคือการกระทำของมนุษย์ที่ทำให้สัตว์ป่าสูญพันธุ์อย่างรวดเร็ว

 1. ล่าสัตว์เพื่อป้องกันอันตราย

 2. ล่าสัตว์เพื่อนำมาผสมพันธุ์

 3. ล่าสัตว์เพื่อทำการค้า

 4. ล่าสัตว์เพื่อไว้ใช้งาน

87. ข้อใดคือผลโดยตรงของการตัดไม้ทำลายป่า

 1. เกิดความแห้งแล้ง

 2. เกิดอากาศเป็นพิษ

 3. เกิดพายุพัดกระหน่ำ

 4. เกิดฝนตกหนัก

**ส่วนที่ 2** แบบวงกลม 3 คำตอบที่สัมพันธ์กัน ข้อ 88-100 เลือกคำตอบจาก 3 กลุ่มคำตอบสัมพันธ์กัน

 ต้องเลือกตอบครบทั้ง 3 กลุ่ม จึงจะได้คะแนน

88. พระพุทธเจ้าตรัสรู้วันใด และเมื่อตรัสรู้แล้วทรงไปโปรดปัญจวัคคีย์ แสดงว่าพระองค์ปฏิบัติตาม

 พุทธจริยาเรื่องใด แล้วทำให้เกิดผลอย่างไร

**ตารางกลุ่มคำตอบ**

|  |  |  |
| --- | --- | --- |
| **กลุ่มคำตอบที่ 1** | **กลุ่มคำตอบที่ 2**  | **กลุ่มคำตอบที่ 3** |
| 1 | วันมาฆบูชา | 1 | บำเพ็ญประโยชน์แก่โลก | A | มีพระรัตนตรัยครบ |
| 2 | วันวิสาขบูชา | 2 | บำเพ็ญประโยชน์แก่พระญาติ | B | มีพระสงฆ์ 1,250 องค์ |
| 3 | วันอาสาฬหบูชา | 3 | บำเพ็ญประโยชน์ในฐานะพระพุทธเจ้า | C | มีการสร้างสังเวชนียสถาน |

89.  *“มานิตจะต้องไปปฏิบัติศาสนกิจที่มัสยิดทุกวันศุกร์ตอนบ่าย”* จากข้อความนี้ แสดงว่ามานิตนับถือ

 ศาสนาใด ท่านใดเป็นศาสดาของศาสนานี้ และการปฏิบัติของมานิตสอดคล้องกับหลักใด

 **ตารางกลุ่มคำตอบ**

|  |  |  |
| --- | --- | --- |
| **กลุ่มคำตอบที่ 1** | **กลุ่มคำตอบที่ 2**  | **กลุ่มคำตอบที่ 3** |
| 1 | อิสลาม | 1 | นบีมุฮัมมัด | A | หลักศรัทธา 6 ประการ |
| 2 | คริสต์ | 2 | พระเยซู | B | หลักปฏิบัติ 5 ประการ |
| 3 | พุทธ | 3 | พระพุทธเจ้า | C | หลักความรัก |

90. *“มาลีเป็นผู้พิพากษามีหน้าที่พิจารณาตัดสินคดี เพื่อให้เป็นไปตามกฎหมายสูงสุดของประเทศ*

 *โดยใช้หลักว่า ทุกคนมีศักดิ์ศรีความเป็นมนุษย์เท่าเทียมกัน”*

 จากข้อความนี้แสดงว่ามาลีใช้อำนาจอธิปไตยใด ตรงกับกฎหมายสูงสุดใด และสอดคล้อง

 กับความสำคัญของการปกครองระบอบประชาธิปไตยข้อใด

 **ตารางกลุ่มคำตอบ**

|  |  |  |
| --- | --- | --- |
| **คำตอบกลุ่มที่ 1** | **คำตอบกลุ่มที่ 2**  | **คำตอบกลุ่มที่ 3** |
| 1 | อำนาจนิติบัญญัติ | 1 | รัฐธรรมนูญ | A | หลักการใช้เหตุผล |
| 2 | อำนาจบริหาร | 2 | พระราชบัญญัติ | B | หลักความเสมอภาค |
| 3 | อำนาจตุลการ | 3 | กฤษฎีกา | C | หลักภราดรภาพ |

91. คนไทยต้องทำบัตรประชาชนเมื่ออายุเท่าใด และต้องไปทำที่ใด และผู้ที่มีอายุครบตามที่กฎหมาย

 กำหนด เมื่อไปทำบัตรประจำตัวประชาชนแล้วจะได้สิทธิประโยชน์อย่างไร

 **ตารางกลุ่มคำตอบ**

|  |  |  |
| --- | --- | --- |
| **คำตอบกลุ่มที่ 1** | **คำตอบกลุ่มที่ 2**  | **คำตอบกลุ่มที่ 3** |
| 1 | เมื่อมีอายุครบ 7 ปีบริบูรณ์ | 1 | ศาลาว่าการจังหวัด | A | ใช้สิทธิเลือกตั้งได้ |
| 2 | เมื่ออายุครบ 15 ปีบริบูรณ์ | 2 | สถานีตำรวจ | B | ใช้สิทธิทำใบขับขี่รถยนต์ได้ |
| 3 | เมื่อมีอายุครบ 20 ปีบริบูรณ์ | 3 | อำเภอ/สำนักงานเขต | C | ป้องกันการสวมสิทธิจากเด็กต่างด้าว |

92. แม่ของจอยเป็นพยาบาล ส่วนจอยกำลังเรียนหนังสืออยู่ชั้นประถมศึกษาปีที่ 1 แม่ของจอยจะต้อง

 เสียภาษีประเภทใด และแม่ของจอยต้องยื่นแบบเสียภาษีต่อหน่วยงานใด ส่วนตัวจอยจะได้รับ

 ประโยชน์จากภาษีด้านใดมากที่สุด

 **ตารางกลุ่มคำตอบ**

|  |  |  |
| --- | --- | --- |
| **คำตอบกลุ่มที่ 1** | **คำตอบกลุ่มที่ 2**  | **คำตอบกลุ่มที่ 3** |
| 1 | ภาษีเงินได้บุคคลธรรมดา | 1 | สรรพากรเขตพื้นที่ | A | ได้รับแท็บเลต |
| 2 | ภาษีเงินได้นิติบุคคล | 2 | ที่ว่าการอำเภอ | B | โดยสารรถไฟฟ้าฟรี |
| 3 | ภาษีมูลค่าเพิ่ม | 3 | อบจ. | C | ทำบัตรประชาชนฟรี |

93. กษัตริย์พระองค์ใดทรงเป็นปฐมกษัตริย์แห่งราชวงศ์จักรี และทรงมีพระราชกรณียกิจที่สำคัญในเรื่องใด

 พระบรมราชานุสาวรีย์ของพระองค์อยู่ที่ใด

 **ตารางกลุ่มคำตอบ**

|  |  |  |
| --- | --- | --- |
| **คำตอบกลุ่มที่ 1** | **คำตอบกลุ่มที่ 2**  | **คำตอบกลุ่มที่ 3** |
| 1 | พระบาทสมเด็จพระพุทธยอดฟ้า-จุฬาโลกมหาราช | 1 | เลิกทาส | A | วัดอรุณราชวรารามราชวรมหาวิหารกรุงเทพมหานคร |
| 2 | พระบาทสมเด็จพระพุทธเลิศหล้า-นภาลัย | 2 | ทรงออกกฎหมาย พระราชกำหนดห้ามสูบฝิ่น | B | เชิงสะพานปฐมบรมราชานุสรณ์กรุงเทพมหานคร |
| 3 | พระบาทสมเด็จพระจุลจอมเกล้า-เจ้าอยู่หัว | 3 | ทรงย้ายราชธานีจากกรุงธนบุรีมาอยู่ที่กรุงเทพมหานคร | C | ลานพระบรมรูปทรงม้า กรุงเทพมหานคร |

94. ถ้าคนไทยต้องการศึกษาประวัติศาสตร์สมัยรัตนโกสินทร์ ต้องศึกษาหลักฐานทางประวัติศาสตร์

 ในข้อใด มีวิธีการอย่างไร และหลักฐานนั้นมีความสำคัญอย่างไร

 **ตารางกลุ่มคำตอบ**

|  |  |  |
| --- | --- | --- |
| **คำตอบกลุ่มที่ 1** | **คำตอบกลุ่มที่ 2**  | **คำตอบกลุ่มที่ 3** |
| 1 | กฎหมายลักษณะโจร | 1 | สืบค้นข้อมูลจากหอสมุดแห่งชาติ | A | เป็นหลักฐานที่มีคุณค่าทางวัฒนธรรม |
| 2 | ศิลาจารึกหลักที่ 1 | 2 | สืบค้นข้อมูลจากมิวเซียมสยาม | B | เป็นหนังสือทางราชการที่เกี่ยวกับกฎหมาย กฎระเบียบข้อบังคับต่างๆ |
| 3 | ราชกิจจานุเบกษา | 3 | สอบถามจากผู้ว่าราชการกรุงเทพฯ | C | เป็นกฎหมายที่พระมหากษัตริย์ทรงกำหนดให้ประชาชนปฏิบัติตาม |

95. ในสมัยรัชกาลที่ 2 เป็นยุคทองของวรรณคดีไทย เพราะเหตุใด และกวีที่มีชื่อเสียงในสมัยนี้คือใคร

 และผลงานของท่านคือข้อใด

 **ตารางกลุ่มคำตอบ**

|  |  |  |
| --- | --- | --- |
| **คำตอบกลุ่มที่ 1** | **คำตอบกลุ่มที่ 2**  | **คำตอบกลุ่มที่ 3** |
| 1 | เพราะพระมหากษัตริย์ให้การอุปถัมภ์กวี และมีวรรณคดีมาก | 1 | ศรีปราชญ์ | A | นิราศสิบสองเดือน |
| 2 | เพราะได้รับอิทธิพลจากประเทศตะวันตก | 2 | พระโหราธิบดี | B | นิราศเมืองแกลง |
| 3 | เพราะวรรณคดีหลายเรื่องได้รับการยกย่องจากต่างประเทศ | 3 | สุนทรภู่ | C | รามเกียรติ์ |

96. ในสมัยรัตนโกสินทร์ตอนต้น เศรษฐกิจของไทยมีลักษณะแบบใด และการค้ากับต่างประเทศ

 ขึ้นอยู่กับใคร และเกิดการเปลี่ยนแปลงหลังเหตุการณ์ใด

 **ตารางกลุ่มคำตอบ**

|  |  |  |
| --- | --- | --- |
| **คำตอบกลุ่มที่ 1** | **คำตอบกลุ่มที่ 2**  | **คำตอบกลุ่มที่ 3** |
| 1 | แบบพึ่งพาตนเอง | 1 | สมุหนายก | A | การเลิกทาส |
| 2 | แบบพึ่งพาเทคโนโลยี | 2 | พระคลังสินค้า | B | การทำสนธิสัญญาเบาว์ริง |
| 3 | แบบพึ่งพาต่างประเทศ | 3 | สมุหพระกลาโหม | C | การเกิดสงครามโลกครั้งที่ 1 |

97. ในสมัยรัตนโกสินทร์ยุคปฏิรูปประเทศ เกิดขึ้นในรัชกาลใด และมีการแบ่งงานให้หน่วยงานใด

 ดูแลเรื่องการศึกษา และปัจจุบันคือหน่วยงานใด

 **ตารางกลุ่มคำตอบ**

|  |  |  |
| --- | --- | --- |
| **คำตอบกลุ่มที่ 1** | **คำตอบกลุ่มที่ 2**  | **คำตอบกลุ่มที่ 3** |
| 1 | รัชกาลที่ 3 | 1 | กระทรวงธรรมการ | A | กระทรวงยุติธรรม |
| 2 | รัชกาลที่ 5 | 2 | กระทรวงนครบาล | B | กระทรวงมหาดไทย |
| 3 | รัชกาลที่ 7 | 3 | กระทรวงโยธาธิการ | C | กระทรวงศึกษาธิการ |

98. ถ้านักเรียนต้องการศึกษาสถาปัตยกรรมในสมัยรัตนโกสินทร์ จะศึกษาได้จากสถานที่ใด ตั้งอยู่ที่จังหวัดใด

 และได้รับอิทธิพลมาจากอะไร

 **ตารางกลุ่มคำตอบ**

|  |  |  |
| --- | --- | --- |
| **คำตอบกลุ่มที่ 1** | **คำตอบกลุ่มที่ 2**  | **คำตอบกลุ่มที่ 3** |
| 1 | วิหารพระมงคลบพิตร | 1 | อยุธยา | A | ได้รับอิทธิพลจากอินเดีย |
| 2 | พระที่นั่งอนันตสมาคม | 2 | กรุงเทพมหานคร | B | ได้รับอิทธิพลจากตะวันตก |
| 3 | วัดมหาธาตุ | 3 | สุโขทัย | C | ได้รับอิทธิพลจากขอม |

99. อาเซียนเป็นการรวมตัวกันเพื่อวัตถุประสงค์อะไร มีประเทศสมาชิกอะไรบ้าง และนักเรียนควร

 ปฏิบัติตนอย่างไรเพื่อเตรียมความพร้อมเป็นพลเมืองอาเซียน

 **ตารางกลุ่มคำตอบ**

|  |  |  |
| --- | --- | --- |
| **คำตอบกลุ่มที่ 1** | **คำตอบกลุ่มที่ 2**  | **คำตอบกลุ่มที่ 3** |
| 1 | ความร่วมมือทางด้านความมั่นคง เศรษฐกิจ สังคม และวัฒนธรรม | 1 | ไทย มาเลเซีย ลาว พม่า กัมพูชา เวียดนาม สิงคโปร์ ฟิลิปปินส์ จีน อินโดนีเซีย | A | ดูแลสุขภาพให้แข็งแรงและเตรียมฝึกทำอาหารของประเทศเพื่อนบ้าน |
| 2 | ความร่วมมือทางด้านเศรษฐกิจ การเมือง และการปกครอง | 2 | ไทย ลาว พม่า กัมพูชา ติมอร์-เลสเต มาเลเซีย สิงคโปร์ ฟิลิปปินส์ บรูไน อินโดนีเซีย | B | ไปท่องเที่ยวที่ประเทศเพื่อนบ้าน และฝึกพูดภาษาอาเซียน |
| 3 | ความร่วมมือทางด้านการเมืองการปกครอง และเทคโนโลยีสารสนเทศ | 3 | ไทย บรูไน พม่า มาเลเซีย เวียดนาม ลาว สิงคโปร์ ฟิลิปปินส์ อินโดนีเซีย กัมพูชา | C | ฝึกพูดภาษาอังกฤษให้คล่อง เรียนรู้วัฒนธรรมเพื่อนบ้าน |

100. การใช้สารเคมีในการเกษตรเป็นเวลานานจะส่งผลต่อทรัพยากรใด มีแนวทางแก้ไขอย่างไร

 และควรมีวิธีการบำรุงรักษาทรัพยากรนั้นอย่างไร

 **ตารางกลุ่มคำตอบ**

|  |  |  |
| --- | --- | --- |
| **คำตอบกลุ่มที่ 1** | **คำตอบกลุ่มที่ 2**  | **คำตอบกลุ่มที่ 3** |
| 1 | น้ำ | 1 | ปลูกหญ้าแพรก | A | ใช้ปุ๋ยวิทยาศาสตร์ |
| 2 | ดิน | 2 | ปลูกต้นยูคาลิปตัส | B | ใช้ปุ๋ยอินทรีย์ |
| 3 | อากาศ | 3 | ปลูกพืชคลุมดิน | C | ใช้ปุ๋ยอนินทรีย์ |

 **ชุดที่ 2 ข้อสอบ O-NET วิชาสังคมศึกษาฯ ประถม :**

 **จำนวน 64 ข้อ**

**ตอนที่ 1:** ปีสอบ 2553 (40 ข้อ)

**ส่วนที่ 1:** แบบระบายคำตอบให้สัมพันธ์กัน : จำนวน 10 ข้อ ข้อละ 2 คะแนน

 ข้อที่ 1-5 ให้พิจารณาคำตอบจาก 3 กลุ่มแล้วตอบคำถามให้ถูกต้องครบทั้ง 3 กลุ่ม

 (กลุ่มละ 1 คำตอบ) จึงจะได้คะแนน

|  |  |  |
| --- | --- | --- |
| **คำตอบกลุ่มที่ 1** | **คำตอบกลุ่มที่ 2** | **คำตอบกลุ่มที่ 3** |
| ลำดับที่ | หลักคำสอน | ลำดับที่ | ประเพณี/หลักปฏิบัติ | ลำดับที่ | ชื่อพระผู้เป็นเจ้า/ศาสดา |
| 1 | บัญญัติ 10 ประการ | 1 | ละหมาด | A | พระสัมมาสัมพุทธเจ้า |
| 2 | สมาธิ-วิปัสสนา | 2 | หลักศรัทธา 6 | B | พระนบีมูฮัมหมัด |
| 3 | การนมัสการขอพร | 3 | การให้อภัย เสียสละ | C | พระอัลเลาะห์ |
| 4. | อัลกุระอ่าน | 4 | อดทนและศรัทธาในพระเจ้า | D | พระเยซู |
| 5 | ความรัก | 5 | ฝึกใจให้บริสุทธิ์ | E | โมเสส |

1. นอกจากหลวงลุงจะสอนให้สามเณรเพชร เว้นจากความชั่วและกระทำความดีแล้ว ท่านยังสอนให้

 อบรมจิตด้วยวิธีใด เพื่ออะไร ทั้งเป็นไปตามคำสอนของศาสดาพระองค์ใด

2. สังคมของชาวยิวสงบสุขได้ด้วยหลักคำสอนใด สอนว่าอย่างไร ใครเป็นศาสดา

3. การสวดมนต์วันละ 5 เวลา แสดงว่ากระทำสิ่งใด มีชื่อเรียกว่าอย่างไร และเป็นการแสดงความผูกพัน

 กับพระเจ้าองค์ใด

4. คัมภีร์ฉบับสุดท้ายของพระเจ้ามีชื่อเรียกว่าอะไร รวมอยู่ในหลักปฏิบัติข้อใด และใครคือศาสนทูต

 ที่นำคัมภีร์นี้มาให้

5. ศาสนาคริสต์มีคำสอนที่เป็นหลักสำคัญคือเรื่องใด แสดงออกโดยวิธีใด ศาสดาผู้เป็นแบบอย่างของ

 คุณธรรมนี้คือใคร

**ข้อที่ 6 – 10 ให้พิจารณาคำตอบจาก 3 กลุ่ม และหมายเลขในแผนที่ประเทศไทยที่แนบมา แล้วตอบคำถาม ให้ถูกต้องครบทั้ง 3 กลุ่ม (กลุ่มละ 1 คำตอบ) จึงจะได้คะแนน**

|  |  |  |
| --- | --- | --- |
| **คำตอบกลุ่มที่ 1** | **คำตอบกลุ่มที่ 2** | **คำตอบกลุ่มที่ 3** |
| ลำดับที่ | สิ่งแวดล้อมทางกายภาพ | ลำดับที่ | สิ่งแวดล้อมทางสังคม และสถานที่สำคัญ | ลำดับที่ | ชื่อภูมิภาค |
| 1 | เทือกเขาถนนธงชัย | 1 | ถนนมิตรภาพ | A | ภาคเหนือ |
| 2 | เทือกเขาพนมดงรัก | 2 | ถนนเพชรเกษม | B | ภาคกลาง |
| 3 | เทือกเขาสันกาลาคีรี | 3 | อุทยานแห่งชาติเขาใหญ่ | C | ภาคตะวันออกเฉียงเหนือ |
| 4 | เทือกเขาบรรทัด | 4 | แหลมพรหมเทพ | D | ภาคตะวันออก |
| 5 | แม่น้ำปิง | 5 | แหลมฉบัง | E | ภาคตะวันตก |
| 6 | แม่น้ำป่าสัก | 6 | เขื่อนสิรินธร | F | ภาคใต้ |
| 7 | แม่น้ำบางปะกง | 7 | เขื่อนศรีนครินทร์ |  |  |
| 8 | แม่น้ำแม่กลอง | 8 | เสื่อจันทบูร |  |  |
| 9 | แม่น้ำเจ้าพระยา | 9 | เสื้อม่อฮ่อม |  |  |



6. ถ้านักเรียนจะไปท่องเที่ยวภูมิภาคหมายเลข 1 ในแผนที่ นักเรียนจะได้พบสิ่งแวดล้อมทางกายภาพที่เป็น

 เทือกเขาในข้อใด ผลิตภัณฑ์ที่เป็นภูมิปัญญาของภูมิภาคคือข้อใด และภูมิภาคนี้คือภูมิภาคใด

7. ภูมิภาคหมายเลข 2 มีเทือกเขาใดที่กั้นพรมแดนกับประเทศเพื่อนบ้าน การเดินทางไปภูมิภาคนี้

 มีทางหลวงแผ่นดินสายใดที่เชื่อมจังหวัดต่างๆ ของภูมิภาค และภูมิภาคนี้คือภูมิภาคใด

8. ลุ่มแม่น้ำสายใดของภูมิภาคหมายเลข 3 ที่มีระบบชลประทานที่ดี เขื่อนอเนกประสงค์ในลุ่มแม่น้ำนี้คือ

 เขื่อนใด และภูมิภาคนี้คือภูมิภาคใด

9. “เป็นภูมิภาคขนาดเล็ก แต่มีความเจริญก้าวหน้าทางเศรษฐกิจสูงมาก เป็นภาคพัฒนาการท่องเที่ยวและ

 อุตสาหกรรม ทำการเกษตรกรรมได้ดีทั้งทำนา ทำสวน ทำไร่” ข้อความดังกล่าวแสดงลักษณะสำคัญของ

 ภูมิภาคหมายเลข 4 ลุ่มแม่น้ำที่เป็นแหล่งเกษตรกรรมสำคัญที่สุดของภูมิภาคนี้คือลุ่มแม่น้ำใด ท่าเรือ

 พาณิชย์สำคัญที่สุดของประเทศอยู่ที่ใด และภูมิภาคนี้คือภูมิภาคใด

10. แม่น้ำสายใดไหลเชื่อมต่อทั้งภาคเหนือ ภาคะวันตก และภาคกลาง แหล่งท่องเที่ยวแห่งใดที่มีพื้นที่

 ครอบคลุมถึง 3 ภาค คือ ภาคตะวันออกเฉียงเหนือ ภาคกลาง ภาคตะวันออก และยังได้รับการยกย่อง

 ให้เป็นมรดกโลก และใน 3 ภูมิภาคนี้ ภูมิภาคใดมีจำนวนประชากรมากที่สุด ขนาดพื้นที่กว้างใหญ่ที่สุด

**ส่วนที่ 2 : แบบระบายตัวเลือก แต่ละข้อมีคำตอบที่ถูกต้องที่สุดเพียงคำตอบเดียว**

 **จำนวน 30 ข้อ : ข้อละ 1 คะแนน**

11. ศาสนามีความสำคัญต่อมนุษย์ในข้อใดมากที่สุด

 1. เป็นศูนย์กลางชุมชน

 2. สอนให้มีความยุติธรรมเท่าเทียมกัน

 3. เป็นหลักในการดำรงชีวิตและที่พึ่งทางใจ

 4. สอนให้เห็นถึงความสำคัญของธรรมชาติ ไม่ทำลายสิ่งแวดล้อม

12. พิธีกรรมของศาสนาใดเข้ามาเกี่ยวข้องกับพิธีกรรมในพระพุทธศาสนามากที่สุด

 1. ศาสนาพราหมณ์-ฮินดู 2. ศาสนาคริสต์

 3. ศาสนาซิกส์ 4. ศาสนาอิสลาม

13. แม่ของบัว ต้องออกไปส่งดอกไม้เพื่อขายที่ตลาดตอนเช้าตรู่ เมื่อตื่นนอนแล้วบัวต้องดูแลน้องรอให้แม่

 กลับมา แล้วจึงเดินไปโรงเรียนทำให้ไปเรียนสายบ่อยๆ ส่งการบ้านไม่ทัน เพื่อนๆ หลายคนพยายาม

 หาทางช่วยเหลือ ทั้งนี้บัวควรเลือกทำตามคำแนะนำของเพื่อนคนใดมากที่สุด

 1. จ๋า แนะนำให้ทำการบ้านให้เสร็จในตอนเย็น แล้วนำไปส่งไว้ก่อน

 2. น้ำ ชักชวนให้ไปขอร้องครูเป็นกรณีพิเศษ

 3. มิ่ง ปลอบใจว่าส่งไม่ทันก็ไม่เป็นไร

 4. บี รออยู่ตอนเย็นเพื่อช่วยตรวจสอบต้นฉบับ

14. บุคคลใดต่อไปนี้มีสิทธิไปใช้สิทธิเลือกตั้ง

 1. โจ้ ลูกครึ่งไทย-เยอรมันอายุ 18 ปี

 2. โจ นักศึกษาชาวจีนในประเทศไทย

 3. โย อายุ 50 ปี เป็นโรงประสาทอ่อนๆ

 4. โอ อายุ 15 ปี และทำบัตรประจำตัวประชาชนแล้ว

15. หากเราไม่ปฏิบัติตามข้อใด จะถือว่ามีความผิดและต้องรับโทษอย่างเป็นทางการ

 1. จารีต 2. ค่านิยม

 3. กฎหมาย 4. วิถีประชา

16. ข้อใดเป็นการช่วยอนุรักษ์วัฒนธรรมและประเพณีของไทย

 1. น่ารักไปเที่ยวเขาดินกับครอบครัว

 2. ตามใจตั้งชื่อลูกแพนด้าน้อยว่าไทยไทย

 3. ฟ้าใสนำพวงมาลัยไปกราบคุณครูในวันครู

 4. นะโมและเพื่อนๆ เล่นซ่อนหากันในวัดใกล้บ้าน

17. บริการขั้นพื้นฐานที่รัฐต้องจัดให้กับเด็กทุกคนคือข้อใด

 1. อาหาร 2. เครื่องนุ่งห่ม

 3. ยารักษาโรค 4. การศึกษา

18. การประดับธงชาติหน้าบ้านในวันสำคัญต่างๆ แสดงถึงคุณธรรมข้อใด

 1. คุณธรรม 2. คารวธรรม

 3. ปัญญาธรรม 4. สามัคคีธรรม

19. ข้อใดไม่ใช่การปฏิบัติตามกระบวนการประชาธิปไตย

 1. การประท้วงโดยนัดหยุดงาน

 2. การไปใช้สิทธิออกเสียงเลือกตั้ง

 3. การยอมรับในเสียงของคนส่วนใหญ่

 4. การปราศรัยแสดงความคิดเห็นทางการเมือง

20. ผู้ขับขี่รถยนต์ควรปฏิบัติอย่างไรเมื่อเห็นสัญญาณไฟจราจรเป็นสีเหลือง

 1. เหยียบคันเร่งเต็มที่ 2. ชะลอรถเตรียมหยุด

 3. หยุดรถทันที 4. ขับไปเรื่อยๆ ไม่ต้องสนใจ

21. ข้อใดเป็นการแสดงเสรีภาพอย่างเหมาะสม

 1. ปอและเพื่อนๆ ไปวิ่งเพื่อการกุศลในวันเด็กแห่งชาติ

 2. เม่นและเพื่อนๆ ปีนเกาะกลางเพื่อข้ามถนนให้ทันไปโรงเรียน

 3. ป้อมและเพื่อนๆ ชวนกันแข่งรถมอเตอร์ไซค์ที่ถนนปากซอยในวันหยุด

 4. ม้าและเพื่อนๆ รวมกลุ่มกันไปเล่นทายผลฟุตบอลเพื่อหารายได้พิเศษ

22. สินค้าในข้อใดเป็นสินค้าที่ได้จาการผลิตขั้นปฐมภูมิ

 1. ผงซักฟอก 2. แป้งมันสำปะหลัง

 3. ยางพาราแผ่น 4. บะหมี่กึ่งสำเร็จรูป

23. “ร่วมทุน ร่วมใจ ร่วมคิด ร่วมทำ” เป็นหลักการในการดำเนินการของหน่วยงานใด

 1. ธนาคาร 2. สหกรณ์

 3. ตลาด 4. บริษัท

24. ข้อใดไม่จัดเป็นหน่วยธุรกิจ

 1. โรงรับจำนำ 2. บริษัทผลิตรถยนต์

 3. กระทรวงพาณิชย์ 4. ร้านอาหารตามสั่ง

25. ยายน้อยรับซื้อกล้วยจากชาวสวนมาทำกล้วยบวชชีบรรจุถุงขายที่หน้าบ้าน ยายน้อยมีบทบาทอย่างไร

 ในระบบเศรษฐกิจ

 1. เป็นผู้ผลิตสินค้า 2. เป็นผู้กระจายสินค้า

 3. เป็นผู้ผลิตบริการ 4. เป็นผู้ซื้อบริการ

26. ตลาดการซื้อขายสินค้าและบริการในข้อใด เป็นตลาดผู้ซื้อผู้ขายน้อยราย

 1. รถยนต์ มอเตอร์ไซค์ 2. สบู่ แชมพู

 3. ผลิตผลทางการเกษตร 4. โรงแรมและที่พักในแหล่งท่องเที่ยว

27. พืชเศรษฐกิจเพื่อการส่งออกที่สำคัญของไทย คือข้อใด

 1. ข้าวโพด ละหุ่ง 2. ปอกระเจา ข้าวสาลี

 3. ข้าวเจ้า ยางพารา 4. ถั่วเหลือง ฝ้าย

28. น้ำฝนได้รับเงินค่าขนมจากคุณแม่วันละ 10 บาท จึงเก็บออมไว้ทุกวันๆ ละ 3 บาท การปฏิบัติตนของ

 น้ำฝนสอดคล้องกับหลักการของเศรษฐกิจพอเพียงข้อใด

 1. การพึ่งตนเอง 2. การมีเหตุผล

 3. การรู้จักพอประมาณ 4. การมีภูมิคุ้มกันที่ดีในตน

29. รายได้หลักของรัฐมาจากการดำเนินการในข้อใด

 1. การเรียกเก็บค่าธรรมเนียม 2. การให้สัมปทาน

 3. การให้บริการสาธารณูปโภค 4. การจัดเก็บภาษี

30. ข้อใดกล่าวไม่ถูกต้องเกี่ยวกับส่วนประกอบของแผนที่

 1. พิกัดภูมิศาสตร์ ช่วยแสดงที่ตั้งของดินแดนต่างๆ ได้ชัดเจน

 2. มาตราส่วน ช่วยให้รู้ระยะทางและขนาดของพื้นที่จริง

 3. ทิศและชื่อแผนที่ เป็นส่วนประกอบของแผนที่

 4. สัญลักษณ์ สี เป็นสัญลักษณ์ใช้เฉพาะบอกขอบเขตพื้นที่ของประเทศต่างๆ แต่ใช้แสดงภูมิประเทศ

 ไม่ได้

31. ลักษณะภูมิประเทศที่มนุษย์เลือกตั้งถิ่นฐานมากที่สุด ตั้งแต่สมัยโบราณจนถึงปัจจุบันคือข้อใด

 1. ที่ราบลุ่มแม่น้ำ

 2. ที่ราบสูง

 3. ภูเขา

 4. ที่ราบหุบเขา

32. ข้อความเกี่ยวกับวัฒนธรรมประเพณีในข้อใดไม่สัมพันธ์กับภูมิภาค

 1. ภาคเหนือ – ประเพณีบวชลูกแก้ว

 2. ภาคกลาง – ประเพณีไหลเรือไฟ

 3. ภาคตะวันออกเฉียงเหนือ – ประเพณีบุญบั้งไฟ

 4. ภาคใต้ – ประเพณีกินเจ

33. นักเรียนกลุ่มหนึ่งต้องการศึกษา เรื่อง “การปฏิรูปการศึกษาสมัยรัชกาลที่ 5” นักเรียนคนใดใช้วิธีการ

 ทางประวัติศาสตร์ได้สมบูรณ์ที่สุดในการศึกษาเรื่องดังกล่าว

 1. ก้องศึกษารวบรวมหลักฐานข้อมูล ตรวจสอบ แล้วนำมาเลือกสรรจัดลำดับข้อมูล และเรียบเรียงเพื่อ

 นำเสนอ

 2. กรรวบรวมข้อมูลหลักฐานต่างๆ นำมาจัดลำดับเหตุการณ์แล้วสรุปเป็นรายงานเพื่อนำเสนอ

 3. เกียรติรวบรวมหลักฐานทั้งหมด เขียนเป็นแผนภูมิเพื่อให้เกิดความเข้าใจชัดเจนในการนำเสนอ

 4. ไกรศึกษาข้อมูลหลักฐานทั้งที่เป็นลายลักษณ์อักษร และไม่เป็นลายลักษณ์อักษร ทั้งหลักฐานชั้นต้น

 และชั้นรอง แล้วเขียนรายงาน

34. ช่วงเวลาใดมีรอบปีไม่ชัดเจน

 1. ศตวรรษ 2. ศาสนวรรษ

 3. ทศวรรษ 4. สหัสวรรษ

35. ความเจริญรุ่งเรืองของอาณาจักรสุโขทัยในข้อใด มีความสำคัญที่สุดที่ก่อให้เกิดเอกลักษณ์ของชาติไทย

 1. การให้เสรีภาพในการค้าขาย

 2. การประดิษฐ์ตัวอักษรไทย

 3. การตีระฆังร้องทุกข์

 4. การปกครองแบบพ่อปกครองลูก

36. มูลเหตุสำคัญของการย้ายราชธานีจากเมืองเก่าที่อยุธยามายังกรุงธนบุรี คือข้อใด

 1. มีขนาดพื้นที่เหมาะสม มีกำแพงเมืองเก่าเป็นป้อมปราการ

 2. อยู่ติดกับทุ่งพญาไท สามารถขยายพื้นที่เกษตรได้ไม่จำกัด

 3. ตั้งอยู่บนเนิน ทำเลที่ตั้งเหมาะสมในการลาดตระเวน

 4. มีชุมชนขนาดใหญ่อยู่เดิม ทำให้รองรับผู้คนที่อพยพเข้าได้ดี

37. การปลูกข้าวเพื่อการค้ากับต่างประเทศ เริ่มต้นขึ้นภายหลังเหตุการณ์ใด

 1. การประกาศยกเลิกระบบไพร่ และทาส

 2. การลงนามในสนธิสัญญาเบาว์ริง

 3. การสูญเสียดินแดนฝั่งขวาของแม่น้ำโขงให้กับฝรั่งเศส

 4. การประกาศชัยชนะเหนือพม่าภายหลังสงครามเก้าทัพ

38. ยุคทองของวรรณคดีไทย หมายถึงสังคมไทยภายใต้การปกครองของพระมหากษัตริย์พระองค์ใด

 1. พระบาทสมเด็จพระพุทธยอดฟ้าจุฬาโลก

 2. พระบาทสมเด็จพระพุทธเลิศหล้านภาลัย

 3. พระบาทสมเด็จพระนั่งเกล้าเจ้าอยู่หัว

 4. พระบาทสมเด็จพระจอมเกล้าเจ้าอยู่หัว

39. การปรับปรุงประเทศให้ทันสมัยในรัชสมัยของพระบาทสมเด็จพระจุลจอมเกล้าเจ้าอยู่หัวฯ

 มีจุดมุ่งหมายอย่างไร

 1. เพื่อรับมือกับลัทธิล่าอาณานิคมจากชาติตะวันตก

 2. เพื่อให้ไทยได้รับการยอมรับในฐานะมหาอำนาจแห่งอินโดจีน

 3. เพื่อถ่วงดุลอำนาจกับจีน และอินเดีย

 4. เพื่อลดช่องว่างระหว่างชนชั้นในสังคม

40. ผลงานศิลปะในข้อใด เป็นงานที่ได้รับอิทธิพลจากศิลปะตะวันตก

 1. พระที่นั่งจักรีมหาปราสาท

 2. ภาพจิตรกรรมฝาผนังชุดรามเกียรติ์

 3. เจดีย์ทรงย่อมุมไม้สิบสอง

 4. พระพุทธรูปปางลีลา

**ตอนที่ 2 ปีสอบ 2554 : ชุดที่ 1 62A (12 ข้อ)**

**ส่วนที่ 1 : แบบระบายตัวเลือก แต่ละข้อมีคำตอบที่ถูกต้องที่สุดเพียงคำตอบเดียว จำนวน 10 ข้อ**

 **ข้อละ 1 คะแนน**

**ส่วนที่ 1** : แบบปรนัย 4 ตัวเลือก แต่ละข้อมีคำตอบที่ถูกต้องที่สุดเพียงคำตอบเดียว จำนวน 10 ข้อ

 ข้อละ 2 คะแนน รวม 20 คะแนน

**อ่านเรื่องต่อไปนี้แล้วตอบคำถามข้อ 1-5**

 เดือนที่แล้วโรงเรียนได้พานักเรียนชั้น ป.6 ไปศึกษานอกสถานที่ ณ จังหวัดพระนครศรีอยุธยา

แม้อากาศจะร้อนอบอ้าวแต่เด็กทุกคนก็ชื่นชอบ ครูได้นำไปศึกษายังวัดและสถานที่สำคัญหลายแห่ง รวมทั้ง อนุสาวรีย์พระเจ้าอู่ทอง และเจดีย์ศรีสุริโยทัย หลังจากกลับมาแล้ว ด.ช. เมษ ก็รบเร้าให้คุณพ่อพาไปเที่ยวจังหวัดนี้อีกเพราะเขาชอบบรรยากาศบริเวณโบราณสถานที่กรุงเก่านี้มาก ยกเว้นบางที่เพราะมีเศษขยะที่หล่นเกลื่อนเต็มไปหมด

 ในครั้งนี้เขาตั้งใจจะชมพิพิธภัณฑ์ และศึกษารายละเอียดภายในวัดพระศรีสรรเพชญ์ซึ่งเป็นวัดที่สำคัญที่สุดในสมัยอยุธยา เพราะเป็นวัดที่คู่กับวัง และเป็นต้นแบบของการสร้างวัดพระศรีรัตนศาสดาราม

ในสมัยรัตนโกสินทร์

 ก่อนเดินทางกลับ เมษ ได้ไปขอเอกสารความรู้และซื้อภาพสถานที่สำคัญมาหลายชุดด้วยความประทับใจ

1. การเรียนรู้ประวัติศาสตร์จากสถานที่จริงของ ด.ช. เมษ จะช่วยให้เขาได้รับการพัฒนาในเรื่องใด

 1. ความสามารถในการรวบรวมข้อมูล

 2. ความสามารถในการแก้ปัญหา

 3. ความสามารถในการคาดเดา

 4. ความสามารถในการจดจำข้อมูล

2. จากการศึกษาโบราณสถาน ณ จังหวัดพระนครศรีอยุธยาของ ด.ช. เมษ แสดงให้เห็นถึงประเพณี

 ในสมัยอยุธยาในข้อใด

 1. ประเพณีเกี่ยวกับสถาบันกษัตริย์

 2. ประเพณีการสร้างวัดคู่กับวัง

 3. ประเพณีการแต่งกายตามวัน

 4. ประเพณีการทำบุญแบบชาวพุทธ

3. เพราะเหตุใดกรุงศรีอยุธยาจึงเป็นชุมทางการค้าของหัวเมืองต่างๆ

 1. ความเหมาะสมของทำเลที่ตั้ง

 2. ความเชี่ยวชาญในการเดินเรือ

 3. ความสามารถในการใช้ภาษาสื่อสาร

 4. ความสามัคคีของเหล่าราษฎร

4. ข้อใดเป็นแนวทางการปฏิบัติตนที่เหมาะสมสำหรับ ด.ช. เมษ ในการเข้าชมพิพิธภัณฑ์

 1. ใช้มือสัมผัสโบราณวัตถุให้มากที่สุด

 2. ใช้เวลากับการถ่ายภาพให้มากที่สุด

 3. วิพากษ์วิจารณ์เรื่องราวต่างๆ ขณะเดินชม

 4. อ่านคำแนะนำและปฏิบัติตาม

5. สินค้าใดที่พ่อค้าชาวตะวันตกต้องการซื้อจากกรุงศรีอยุธยา

 1. ข้าวหอมมะลิ

 2. เครื่องเทศ

 3. ปาล์มน้ำมัน

 4. ยางพารา

**อ่านเรื่องต่อไปนี้แล้วตอบคำถามข้อ 6 – 10**

บันทึกของบัว

 วันนี้ฉันเกือบจะไม่ได้ไปร่วมโครงการปลูกป่าชายเลนกับทางโรงเรียนแล้ว เพราะเมื่อวานคุณป้ากับครอบครัวมาค้างที่บ้านและวันนี้จะไปเที่ยวถ้ำค้างคาวที่ราชบุรี แต่ก็เห็นว่าลงชื่อไว้เกรงใจคุณครูและเพื่อนๆ เลยรีบตื่นขึ้นมาเก็บไข่ไก่ ให้อาหารหมูแล้วก็วิ่งไปขึ้นรถโรงเรียน ทันเวลารถออกพอดี

 ความจริงในเดือนนี้ สมาชิกกิจกรรมชุมนุมกลุ่มหนึ่ง เสนอให้ทำกิจกรรมป้ายเชิญชวนให้ไปใช้สิทธิเลือกตั้ง ส.ส. ของจังหวัด แต่เสียงส่วนใหญ่เสนอให้จัดโครงการปลูกป่าชายเลน คุณครูจึงบอกว่า ปลายเดือนค่อยไปทำกิจกรรมรณรงค์ใช้สิทธิเลือกตั้งเพราะเป็นงานใหญ่ มีนักเรียนจากโรงเรียนคริสต์ และอิสลามเข้าร่วมด้วย

6. แม้จะนับถือศาสนาต่างกัน แต่นักเรียนทุกคนจะได้รับการปลูกฝังคุณธรรมในด้านใด จากกิจกรรม

 ปลูกป่าชายเลน

 1. ความอ่อนน้อม 2. ความกล้าตัดสินใจ

 3. การตรงต่อเวลา 4. จิตอาสา

7. จากบันทึกที่อ่าน เห็นได้ว่า ด.ญ. บัว เป็นตัวอย่างของเด็กดีหลายด้านโดยเฉพาะในด้านใด

 1. ช่วยทำงานบ้าน 2. ตรงต่อเวลา

 3. มีความรับผิดชอบ 4. เชื่อฟังคุณครู

8. ข้อความที่ขีดเส้นใต้แสดงว่า ด.ญ. บัว มีคุณธรรมข้อใด

 1. มีสัจจะ

 2. มีความอดทน

 3. มีมารยาท

 4. มีความขยันหมั่นเพียร

9. จากบันทึกของ ด.ญ. บัว การปฏิบัติตนตามหน้าที่ในข้อใด มีความสำคัญยิ่งต่อการปกครองระบอบ

 ประชาธิปไตย

 1. การเป็นอาสาสมัคร

 2. การทำกิจกรรมร่วมกับผู้อื่น

 3. การไปใช้สิทธิเลือกตั้ง

 4. การอนุรักษ์ทรัพยากรธรรมชาติ

10. จากข้อความในบันทึกของ ด.ญ. บัว ข้อใดแสดงถึงวัฒนธรรมประชาธิปไตย

 1. ครูจัดโครงการปลูกป่าชายเลน ตามความเห็นส่วนใหญ่

 2. โรงเรียนทุกแห่ง ร่วมกันทำป้ายเชิญชวน

 3. คุณป้ามีใจ เอื้อเฟื้อเผื่อแผ่

 4. บัว กล้าตัดสินใจ

**ส่วนที่ 2** : ข้อ 11 – 12 เลือกคำตอบจาก 3 กลุ่มคำตอบที่สัมพันธ์กัน ต้องเลือกตอบครบทั้ง 3 กลุ่มจึงจะได้

 คะแนน

 (ข้อ 11 = 2 คะแนน , ข้อ 12 = 3 คะแนน)

11. จงใช้ความรู้ทางภูมิศาสตร์พิจารณา ถ้าต้องการจะไปท่องเที่ยวเกาะในอ่าวไทยควรเลือกไปที่ใด

 ในช่วงเดือนใดจึงจะปลอดภัยจากพายุ และกิจกรรมการท่องเที่ยวในข้อใด เป็นมิตรกับสิ่งแวดล้อม

**ตารางกลุ่มคำตอบ**

|  |  |  |
| --- | --- | --- |
| **กลุ่มคำตอบที่ 1** | **กลุ่มคำตอบที่ 2** | **กลุ่มคำตอบที่ 3** |
| 1 | เกาะตะรุเตา | 1 | เดือนพฤษภาคม | A | ถีบจักรยานชมทิวทัศน์และสวนมะพร้าว |
| 2 | เกาะสมุย | 2 | เดือนพฤศจิกายน | B | ดำน้ำท่องแนวปะการัง เก็บเปลือกหอยสวยงาม |
| 3 | เกาะสิมิลัน | 3 | เดือนมกราคม | C | นั่งเรือเร็ว ชมถ้ำนกนางแอ่น |

12. ข้อใดเป็นลักษณะอุปสงค์ (Demand) และอุปทาน (Supply) ของไข่ไก่ขนาดกลาง ข้อใดเป็นความหมาย และข้อใดเป็นผลที่เกิดขึ้น

ตารางการซื้อ – ขายไข่ไก่

|  |  |  |  |
| --- | --- | --- | --- |
| **ขนาดของไข่ไก่** | **ปริมาณที่ผลิตออกจำหน่าย (โหล)****(1 โหลเท่ากับ 12 ฟอง)** | **ราคาโหลละ****(บาท)** | **ปริมาณที่ผู้ซื้อ****ต้องการซื้อ (โหล)** |
| เล็ก | 100 | 50 | 200 |
| กลาง | 200 | 58 | 200 |
| ใหญ่ | 250 | 65 | 200 |

**ตารางกลุ่มคำตอบ**

|  |  |  |
| --- | --- | --- |
| **คำตอบกลุ่มที่ 1** | **คำตอบกลุ่มที่ 2** | **คำตอบกลุ่มที่ 3** |
| **เลขที่คำตอบ** | **อุปสงค์และอุปทานในไข่ไก่** | **เลขที่คำตอบ** | **ความหมาย** | **ตัวอักษรกำกับคำตอบ** | **ผลที่เกิดขึ้น** |
| 1 | อุปสงค์ สูงกว่า อุปทาน | 1 | ผู้ขายไข่ไก่และผู้ซื้อไข่ไก่พอใจที่จะขายและซื้อในปริมาณและราคาที่ตรงกัน | A | ไข่ไก่ล้นตลาด |
| 2 | อุปทาน สูงกว่า อุปสงค์ | 2 | ปริมาณไข่ไก่ที่ผู้ขายนำมาขาย มีน้อยกว่าปริมาณ ไข่ไก่ที่ผู้บริโภคต้องการซื้อ | B | ปริมาณ ดุลยภาพ และราคาดุลยภาพ |
| 3 | อุปสงค์ และอุปทาน ตรงกัน | 3 | ปริมาณไข่ไก่ที่ผู้บริโภคต้องการซื้อมีน้อยกว่าปริมาณไข่ไก่ที่ผู้ผลิตนำมาขาย | C | ไข่ไก่ขาดตลาดไม่พอจำหน่าย |

**ตอนที่ 2 ปีสอบ 2554 : ชุดที่ 1 62B (12 ข้อ)**

**ส่วนที่ 1** : แบบปรนัย 4 ตัวเลือก แต่ละข้อมีคำตอบที่ถูกต้องที่สุดเพียงข้อเดียวจำนวน 10 ข้อ

 ข้อละ 2 คะแนน รวม 10 คะแนน

**อ่านเรื่องต่อไปนี้แล้วตอบคำถามข้อ 1 – 5**

 สุดสัปดาห์นี้ ด.ญ. กันย์ ไม่มีโอกาสไปเป็นมัคคุเทศก์น้อย อธิบายความรู้ให้แก่นักท่องเที่ยวที่มาทัศนศึกษาที่จังหวัดพระนครศรีอยุธยา เพราะมีฝนตกอย่างต่อเนื่องมาตั้งแต่วันศุกร์ อีกทั้งน้ำในแม่น้ำก็กำลังเอ่อล้นจนท่วมขังในเขตโบราณสถาน

 สถานที่ที่ ด.ญ. กันย์ มักจะไปทำหน้าที่ดังกล่าวเป็นประจำ คือ วัดใหญ่ชัยมงคล ซึ่งสันนิษฐานว่า

พระเจ้าอู่ทองทรงสร้างขึ้นสำหรับเป็นที่พำนักของพระสงฆ์ ซึ่งไปบวชเรียนมาจากประเทศลังกา และเมื่อสมเด็จพระนเรศวรมหาราชทรงทำสงครามยุทธหัตถีชนะมหาอุปราชาแห่งพม่าทรงสร้างพระเจดีย์ใหญ่ขึ้น และขนานนามว่าพระเจดีย์ชัยมงคล

1. การเรียนรู้ประวัติศาสตร์ผ่านการทำหน้าที่มัคคุเทศก์น้อย ของ ด.ญ. กันย์ ช่วยพัฒนาคุณลักษณะใด

 1. ความรอบคอบในการตัดสินใจ

 2. ความช่างสังเกต ช่างถาม และใฝ่รู้

 3. ความสามารถในการแยกแยะข้อมูล

 4. ความภาคภูมิใจในความเป็นมาของชาติ

2. หากท่านเป็น ด.ญ. กันย์ ซึ่งต้องค้นคว้าข้อมูลเกี่ยวกับประวัติศาสตร์อยุธยา ข้อมูลใดไม่ถูกต้อง

 1. กรุงศรีอยุธยาเป็นราชธานีต่อจากอาณาจักรสุโขทัย

 2. สมัยอยุธยามักมีการทำศึกสงครามกับพม่า

 3. วัฒนธรรมประเพณีส่วนใหญ่รับมาจากอาณาจักรล้านนา

 4. สงครามยุทธหัตถี เกิดขึ้นภายหลังการกู้เอกราชของพระนเรศวรมหาราช

3. ความสัมพันธ์ระหว่างประเทศไทยกับประเทศลังกาในสมัยอยุธยาเป็นไปในด้านใด

 1. ด้านศาสนา

 2. การช่วยทำสงคราม

 3. ด้านวิชาการ

 4. การทำสัญญาไมตรี

4. ปัญหาน้ำท่วมเข้าในเขตโบราณสถานของอยุธยาจะเกิดผลเสียในข้อใด มากที่สุด

 1. ปัญหาน้ำเน่าเสีย

 2. การทรุดตัวของโบราณสถาน

 3. นักท่องเที่ยวขาดความสะดวกสบาย

 4. โรคระบาดที่เกิดจากน้ำท่วมขัง

5. ในยุคที่กรุงศรีอยุธยารุ่งเรือง สินค้าชนิดใดเป็นที่ต้องการของชาวตะวันตกมากที่สุด

 1. ของป่า

 2. ผ้าไหม

 3. เครื่องจักสาน

 4. เครื่องทอง

**อ่านเรื่องต่อไปนี้แล้วตอบคำถามข้อ 6 – 10**

บันทึกของเบิ้ม

 เมื่อวานนี้ ฉันทำเงินของชุมนุมที่ครูให้เก็บไว้ตกหายทั้งซอง เป็นจำนวน 280 บาท ซึ่งเป็นเงินที่จะต้องนำไปซื้ออุปกรณ์ตักขยะ และขุดลอกคลองที่สวนสาธารณะ ตอนแรกว่าจะแอบหยิบเงินในกล่องของแม่ไปแล้ว แต่ในที่สุดฉันก็บอกความจริงและขอเงินจากแม่ แม่ให้เงินฉันมาแล้วสอนว่า ต่อไปต้องระมัดระวังให้ดีทุกๆ เรื่อง

 ครูนัดหมายให้ไปพร้อมกันที่สวนสาธารณะเฉลิมพระเกียรติ พวกเราช่วยกันทำความสะอาดศาลาริมน้ำ ศาลาสำหรับละหมาด และที่สนุกมากก็คือตอนขุดลอกสระ และช้อนซากปลาที่เน่าตายไปทิ้ง ตอนเที่ยงนายกเทศมนตรี มาดูแลให้กำลังใจ พร้อมทั้งให้เจ้าพนักงานมาแจกข้าวกล่องกับไอศกรีม ซึ่งอร่อยมากๆ

6. ไม่ว่าเราจะนับถือศาสนาอะไร ทุกศาสนาต่างสอนสิ่งใดให้แก่เรา

 1. เราควรหลีกเลี่ยงการทำความชั่ว

 2. เราต้องเคารพความคิดเห็นของผู้อื่น

 3. เราพึงดูแลธรรมชาติ

 4. เราต้องรู้จักระมัดระวังตนเอง

7. บุคคลในข้อใด แสดงความเมตตากรุณาต่อเบิ้ม มากที่สุด

 1. ครู 2. แม่

 3. นายกเทศมนตรี 4. เจ้าพนักงาน

8. ข้อความที่ขีดเส้นใต้ มีความหมายตรงกับคำสอนในข้อใด

 1. ต้องไม่เก็บเงินไว้จำนวนมาก

 2. ต้องพูดแต่ความจริง

 3. ต้องเชื่อฟังผู้ใหญ่

 4. ต้องไม่ประมาท

9. กิจกรรมทำความสะอาดสวนสาธารณะ ช่วยกันปลูกฝังค่านิยมในด้านใดให้แก่เด็กๆ และเยาวชน

 มากที่สุด

 1. การทำงานด้วยความสนุก

 2. การเห็นคุณค่าของต้นไม้

 3. การเสียสละเพื่อส่วนรวม

 4. ความเอื้ออารีของผู้ใหญ่

10. ตำแหน่งนายกเทศมนตรี ได้มาอย่างไร

 1. การเลือกตั้งตามระบอบประชาธิปไตย

 2. การเป็นหัวหน้าพรรคการเมือง

 3. การเป็นข้าราชการชั้นผู้ใหญ่

 4. การสนับสนุนจากรัฐบาล

**ส่วนที่ 2** : ข้อ 11 – 12 เลือกคำตอบจาก 3 กลุ่มคำตอบที่สัมพันธ์กัน ต้องเลือกตอบครบทั้ง 3 กลุ่มจึงจะได้

 คะแนน

 (ข้อ 11 = 2 คะแนน , ข้อ 12 = 3 คะแนน)

11. จงใช้ความรู้ทางภูมิศาสตร์ พิจารณาว่า ถ้าต้องการจะไปท่องเที่ยวเกาะบริเวณชายฝั่งทะเลอันดามัน

 ควรเลือกไปที่ใด ช่วงเดือนใดจึงจะปลอดภัยจากพายุ และกิจกรรมการท่องเที่ยวในข้อใดเป็นมิตรกับ

 สิ่งแวดล้อม

**ตารางกลุ่มคำตอบ**

|  |  |  |
| --- | --- | --- |
| **กลุ่มคำตอบที่ 1** | **กลุ่มคำตอบที่ 2** | **กลุ่มคำตอบที่ 3** |
| **เลขที่คำตอบ** | **สถานที่ท่องเที่ยว** | **เลขที่คำตอบ** | **ช่วงเวลาท่องเที่ยว** | **ตัวอักษรกำกับคำตอบ** | **กิจกรรมการท่องเที่ยว** |
| 1 | เกาะสีชัง | 1 | เดือนมกราคม | A | เก็บเปลือกหอยสวยงาม |
| 2 | เกาะสมุย | 2 | เดือนกรกฎาคม | B | พายเรือ ปล่อยเต่าลงทะเล |
| 3 | เกาะพีพี | 3 | เดือนกันยายน | C | เก็บขยะตามชายหาดฝังใต้หาดทราย |

12. ข้อใดเป็นลักษณะอุปสงค์ (Demand) และอุปทาน (Supply) ของไข่ไก่ขนาดเล็ก ข้อใดเป็นความหมาย

 และข้อใดเป็นผลที่เกิดขึ้น

ตารางการซื้อ – ขายไข่ไก่

|  |  |  |  |
| --- | --- | --- | --- |
| **ขนาดของไข่ไก่** | **ปริมาณที่ผลิตออกจำหน่าย (โหล)****(1 โหลเท่ากับ 12 ฟอง)** | **ราคาโหลละ****(บาท)** | **ปริมาณที่ผู้ซื้อ****ต้องการซื้อ(โหล)** |
| เล็ก | 100 | 50 | 200 |
| กลาง | 200 | 58 | 200 |
| ใหญ่ | 250 | 65 | 200 |

**ตารางกลุ่มคำตอบ**

|  |  |  |
| --- | --- | --- |
| **คำตอบกลุ่มที่ 1** | **คำตอบกลุ่มที่ 2** | **คำตอบกลุ่มที่ 3** |
| **เลขที่คำตอบ** | **อุปสงค์และอุปทาน****ในไข่ไก่** | **เลขที่คำตอบ** | **ความหมาย** | **ตัวอักษรกำกับคำตอบ** | **ผลที่เกิดขึ้น** |
| 1 | อุปสงค์ สูงกว่า อุปทาน | 1 | ผู้ขายไข่ไก่และผู้ซื้อไข่ไก่พอใจที่จะขายและซื้อในปริมาณและราคาที่ตรงกัน | A | ไข่ไก่ล้นตลาด |
| 2 | อุปทาน สูงกว่า อุปสงค์ | 2 | ปริมาณไข่ไก่ที่ผู้ขายนำมาขาย มีน้อยกว่าปริมาณไข่ไก่ ที่ผู้บริโภคต้องการซื้อ | B | ปริมาณ ดุลยภาพ และราคาดุลยภาพ |
| 3 | อุปสงค์ และอุปทาน ตรงกัน | 3 | ปริมาณไข่ไก่ที่ผู้บริโภค ต้องการซื้อมีน้อยกว่าปริมาณ ไข่ไก่ที่ผู้ผลิตนำมาขาย | C | ไข่ไก่ขาดตลาดไม่พอจำหน่าย |

**เฉลยละเอียด ข้อสอบ ชุดที่ 1**

**แนวข้อสอบ O-NET วิชาสังคมศึกษา ฯ**

|  |  |  |
| --- | --- | --- |
| **ข้อ** | **คำตอบ** | **เหตุผลประกอบ** |
| 1. | 1. | *การนับถือศาสนามีความสำคัญต่อผู้นับถือศาสนาในหลายๆ ด้าน เช่น เป็นที่พึ่งทางจิตใจ เป็นศูนย์รวมการทำความดี เป็นหลักในการพัฒนาจิตใจ เป็นต้น ซึ่งการที่คนในสังคมมีการนับถือศาสนาก็เพื่อช่วยเป็นหลักหรือเป็นที่พึ่งทางจิตใจ ทำให้คลายทุกข์ได้ ส่วนข้อ 2., 3. และ 4. จะเป็นประโยชน์รองลงมาจากการนับถือศาสนา* |
| 2. | 3. | *จุดมุ่งหมายหลักในการศึกษาเรื่องราวต่าง ๆ ทางพระพุทธศาสนา เพื่อจะได้ให้นักเรียนเห็นความสำคัญของพระพุทธศาสนา ได้มีโอกาสเรียนรู้หลักธรรมต่าง ๆ จะได้เลือกหลักธรรมนั้นไปใช้ประโยชน์ในการดำเนินชีวิต เพื่อความสุขและความเจริญรุ่งเรือง* |
| 3. | 2. | *การทำความดีควรตั้งใจทำ และเมื่อทำแล้วไม่ก่อให้เกิดความเดือดร้อนต่อตนเอง ซึ่งการช่วยเหลืองานโรงเรียนตามกำลังของตน จะทำให้เกิดประโยชน์ต่อโรงเรียน และไม่ทำให้ตนเองลำบาก* |
| 4. | 3. | *“ศรัทธา” ในทางพระพุทธศาสนานั้นต้องประกอบด้วยการใช้สติปัญญาคิดวิเคราะห์ด้วยเหตุผล พิจารณาไตร่ตรองอย่างรอบคอบและระมัดระวัง ไม่เชื่อถืออย่างงมงายไร้เหตุผล หรือเชื่อตามคนหมู่มากโดยขาดการพิจารณาอย่างถี่ถ้วน* |
| 5. | 3. | *เก้ารักษาศีล 5 เป็นการปฏิบัติตามหลักธรรมของพระพุทธศาสนาที่สอนให้คนไม่ทำ**ความชั่ว ส่วนการถือศีลอด และการละหมาดเป็นการปฏิบัติตนตามหลักธรรมของศาสนาอิสลาม การทำพิธีล้างบาปเป็นการปฏิบัติตนตามหลักธรรมของศาสนาคริสต์*  |
| 6. | 3. | *การปฏิบัติตามหลักโอวาท 3 เป็นการพัฒนาตนเองและส่งผลไปสู่การพัฒนาสิ่งแวดล้อม ซึ่งการช่วยกันเก็บขยะรอบศาลาวัดจะทำให้บริเวณนั้นสะอาด* |
| 7. | 3. | *เอ๋ประกอบอาชีพสุจริต และไม่เอาเปรียบลูกค้า ซึ่งตรงกับหลักธรรมเบญจธรรม ข้อสัมมาอาชีวะ คือ การประกอบอาชีพในทางสุจริต* |
| 8. | 3. | *จากข้อความที่กำหนด ตุลคิดอยากได้ของเล่นของต้อมสอดคล้องกับมโนทุจริต ส่วน วจีทุจริตเป็นการพูดในสิ่งที่ไม่ดี และกายทุจริตเป็นการลงมือกระทำในสิ่งที่ไม่ดี ซึ่งตุลได้แต่คิดแต่ยังไม่ได้ลงมือกระทำเพื่อให้ของเล่นเป็นของตนเอง* |
| 9. | 1. | *ปัญหาอาชญากรรมควรแก้ไขด้วยหลักธรรมบุญกิริยาวัตถุ ข้อ สีลมัย เนื่องจากหากทุกคนประพฤติปฏิบัติถูกต้องด้วยการรักษาศีล ไม่ประพฤติผิดทางกายและวาจา จะทำให้ปัญหาอาชญากรรมสามารถลดลงได้* |

|  |  |  |
| --- | --- | --- |
| **ข้อ** | **คำตอบ** | **เหตุผลประกอบ** |
| 10. | 4. | *ศีล 5 สีลมัย และเบญจธรรม เป็นหลักธรรมที่สอดคล้องกับการรักษาศีล เช่น ไม่ฆ่าสัตว์ ไม่ลักทรัพย์ เป็นต้น ส่วนศรัทธา 4 เป็นหลักธรรมที่เกี่ยวข้องกับเรื่องของความเชื่อ ความศรัทธา ซึ่งป่านไม่เชื่อว่าต้นดวงไม่ดี แต่เชื่อว่าเกิดจากการกระทำของต้นที่เดิน ไม่ระวัง จึงทำให้เกิดอุบัติเหตุลื่นล้มได้ง่าย* |
| 11. | 3. | *พรหมวิหาร 4 ประกอบด้วย** *เมตตา คือ ความรัก ความปรารถนาดี*
* *กรุณา คือ ความสงสาร อยากให้ผู้อื่นพ้นทุกข์*
* *มุทิตา คือ การยินดีเมื่อผู้อื่นได้ดี*
* *อุเบกขา คือ การวางใจเป็นกลางไม่เอนเอียง*

*ดังนั้นการที่จินวางตัวเป็นกลางในการแก้ไขความขัดแย้งของเพื่อน จึงสอดคล้องกับอุเบกขา* |
| 12. | 2. | *พระอุโบสถหรือโบสถ์เป็นสถานที่ที่พระสงฆ์ใช้สำหรับประชุมทำสังฆกรรมต่างๆ เช่น การอุปสมบท เป็นต้น* |
| 13. | 4. | *ข้อที่ 1. ปิยพลนั่งคุกเข่าท่าเทพธิดาไม่ถูกต้อง ที่ถูกต้องคือปิยพลควรนั่งคุกเข่าท่าเทพบุตร ข้อที่ 2. สมฤดีกราบศพคุณตาโดยแบมือนั้นไม่ถูกต้อง ที่ถูกต้อง คือ สมฤดีต้องกราบศพคุณตาโดยไม่แบมือ ข้อที่ 3. นฤมลจุดธูป 3 ดอก หน้าศพญาติสนิทไม่ถูกต้อง ที่ถูกต้อง คือ นฤมลจุดธูปเพียงหนึ่งดอกหน้าศพญาติสนิท ข้อที่ 4. ปองพลกราบพระพุทธรูปแบบเบญจางคประดิษฐ์เป็นการปฏิบัติที่ถูกต้อง เพราะการกราบพระพุทธรูปควรกราบแบบเบญจางคประดิษฐ์ เนื่องจากพระพุทธรูปถือเป็นองค์ประกอบหนึ่งของพระรัตนตรัย* |
| 14. | 3. | *การเปิดเครื่องโทรศัพท์ทิ้งไว้เมื่อไปปฏิบัติสมาธิที่วัด จะทำให้ผู้ปฏิบัติมีความวิตกกังวล ดังนั้น บางวัดจึงมีข้อกำหนดให้ผู้ปฏิบัติปิดเครื่องโทรศัพท์เคลื่อนที่ เพื่อเป็นการตัดความกังวล อันทำให้จิตใจเกิดความฟุ้งซ่านได้ และทำให้ไม่มีสมาธิในการปฏิบัติ* |
| 15. | 2. | *สีดาเป็นผู้หญิงจึงต้องใช้คำแทนตัวเองว่า “ดิฉัน” และใช้คำลงท้ายว่า “เจ้าค่ะ” ส่วนคำ ที่ใช้เชิญพระสงฆ์ คือ “นิมนต์” และรับประทานอาหารกลางวัน คือ “ฉันเพล”* |
| 16. | 1. | *หลักในการจัดพิธีกรรมทางพระพุทธศาสนา ประกอบด้วย 1) ความถูกต้อง 2) ประหยัด 3) เรียบง่าย 4) มีประโยชน์ แต่การจัดพิธีกรรมทางพระพุทธศาสนาแบบยิ่งใหญ่ ไม่ใช่หลักการจัดพิธีกรรม เพราะสิ้นเปลือง และหากเป็นการทำที่เกินกำลังทรัพย์และฐานะของตนแล้ว ก็จะทำให้เดือดร้อนได้* |
| 17. | 3. | *การจุดธูปเทียนบูชาพระรัตนตรัย การกล่าวอาราธนาศีลและการกราบแบบ**เบญจางคประดิษฐ์ เป็นขั้นตอนในการอาราธนาศีล ส่วนการตั้งจิตอธิษฐานขอพรเป็นความเชื่อของคนที่เชื่อว่าทำบุญแล้วจะได้ผลตอบแทนที่ดี ซึ่งไม่ใช่ขั้นตอนในศาสนพิธี* |
| **ข้อ** | **คำตอบ** | **เหตุผลประกอบ** |
| 18. | 1. | *ประโยชน์จากการเข้าร่วมศาสนพิธี ได้แก่ ทำให้ผู้เข้าร่วมพิธีมีจิตใจดีงาม เกิดคุณธรรม* *ซึ่งโก้รู้สึกจิตใจสงบหลังเข้าร่วมฟังเทศน์* |
| 19. | 4. | *สยามเมืองยิ้มเกี่ยวข้องกับคนไทยที่มีลักษณะอ่อนน้อมถ่อมตน มีเมตตา มีความเกรงใจ นอกจากนั้นการยิ้มแสดงถึงการมีอารมณ์ดีและเป็นมิตรไมตรีต่อผู้อื่น* |
| 20. | 3. | *การบังคับให้เด็กกระทำในสิ่งที่เป็นผลเสียต่อร่างกายของเด็กและเป็นสิ่งที่ผิดกฎหมาย ถือเป็นการละเมิดสิทธิเด็ก ซึ่งการบังคับให้ขายบริการทางเพศ เป็นสิ่งที่ทำอันตรายต่อเด็กทั้งร่างกายและจิตใจ* |
| 21. | 3. | *สุชาติเป็นลูก เป็นสถานภาพทางครอบครัว* *สุชาติเป็น (ลูก) ชาย เป็นสถานภาพทางเพศ**สมควรเป็นพ่อค้า เป็นสถานภาพทางอาชีพ* |
| 22. | 1. | *การใช้สิทธิเลือกตั้ง เป็นการปฏิบัติตนตามบทบาทหน้าที่ของพลเมืองดี เพราะเป็นหน้าที่ที่กฎหมายกำหนด และจะได้เลือกคนดีไปบริหารบ้านเมืองให้มีความเจริญก้าวหน้า* |
| 23. | 4. | *การดื่มน้ำผึ้งผสมมะนาวเป็นการนำพืชสมุนไพรมาใช้ในการรักษาอาการเจ็บป่วย ซึ่งสามารถทำได้ดังนี้ นำน้ำร้อนหนึ่งแก้วใส่น้ำผึ้งสองช้อนโต๊ะและน้ำมะนาวครึ่งลูก จากนั้นผสมให้เข้ากัน รอให้อุ่นก็สามารถดื่มได้ทันที* |
| 24. | 1. | *ผู้ที่มีสิทธิเลือกตั้งผู้ว่าราชการกรุงเทพฯ ต้องมีอายุครบ 18 ปีบริบูรณ์ และมีชื่ออยู่ในทะเบียนบ้านที่กรุงเทพฯ ส่วนข้อที่ 2. หน่อยอายุ 15 ปี ซึ่งอายุยังไม่ครบ 18 ปีบริบูรณ์ ไม่มีสิทธิเลือกตั้ง ข้อที่ 3. ป่านย้ายไปอยู่บ้านที่ จ.นนทบุรี ไม่มีสิทธิเลือกตั้ง เพราะไม่ได้อยู่ในเขตหรือพื้นที่เลือกตั้ง และข้อที่ 4. ต้นย้ายเข้ามาอยู่ในกรุงเทพฯ ได้ 2 เดือน แต่จะต้องมีชื่ออยู่ในทะเบียนบ้านในเขตเลือกตั้งเป็นเวลาติดต่อกันจนถึงวันเลือกตั้ง ไม่น้อยกว่า 90 วัน* |
| 25. | 3. | *กิ่งใช้โทรศัพท์สาธารณะแล้วเก็บไว้เรียบร้อยแล้วเหมือนเดิม เป็นการใช้สิ่งของสาธารณะและดูแลรักษาอย่างถูกวิธี เพราะทำให้สิ่งของสาธารณะไม่ได้รับความเสียหายและสามารถใช้ประโยชน์ต่อไปได้อีกยาวนาน* |
| 26. | 4. | *การเข้าร่วมประชุมและแสดงความคิดเห็นเป็นการแสดงออกเพื่อส่งเสริมประชาธิปไตยได้เหมาะสมที่สุด เนื่องจากได้เข้าไปมีส่วนร่วมในการทำกิจกรรม* |

|  |  |  |
| --- | --- | --- |
| **ข้อ** | **คำตอบ** | **เหตุผลประกอบ** |
| 27. | 3. | *ไส้อั่ว ฟ้อนเงี้ยว ประเพณีปอยส่างลอง ประเพณียี่เป็งเป็นวัฒนธรรมของภาคเหนือทั้งหมด จึงมีความสัมพันธ์กัน**ส่วนข้าวยำ เป็นวัฒนธรรมของภาคใต้**เพลงเกี่ยวข้าว ประเพณีรับบัว น้ำพริกลงเรือ และลำตัด เป็นวัฒนธรรมของภาคกลาง**แกงอ่อม หมอลำ และประเพณีบุญผะเหวด เป็นวัฒนธรรมของภาคตะวันออกเฉียงเหนือ* |
| 28. | 3. | *การพาไปรับประทานอาหารและฉีดวัคซีนเป็นสิทธิด้านการมีชีวิตหรือการอยู่รอด**การพาไปเที่ยวงานประเพณีเป็นสิทธิด้านการมีส่วนร่วม**การพาไปเข้าโรงเรียนเป็นสิทธิที่จะได้รับการพัฒนาความรู้และความสามารถ* |
| 29. | 4. | *การทำงานเป็นกลุ่มเป็นการทำงานกับคนจำนวนมากจึงต้องมีการวางแผนการทำงาน ก่อนลงมือทำจริง เพื่อให้งานดำเนินไปได้ มีการตรวจสอบงานและประเมินผลงาน เพื่อให้แก้ไขปัญหาได้ทัน ทำให้ทำงานได้อย่างราบรื่น ซึ่งการทำงานกลุ่มต้องทำตาม เสียงส่วนใหญ่ของสมาชิกในกลุ่ม เพื่อให้งานดำเนินต่อไปได้ ไม่ควรทำตามใจตนเอง* |
| 30. | 1. | *การติดตามข่าวสารให้ได้รับประโยชน์มากที่สุด ต้องติดตามข่าวสารที่มีประโยชน์ต่อตนเองและวิเคราะห์ข้อเท็จจริงของข่าว และนำความรู้หรือข้อคิดที่ได้ไปปรับใช้ในการดำเนินชีวิตประจำวัน ดังนั้นการนำความรู้ที่ได้รับจากการติดตามข่าว คือ วิธีการล้างมือ**ที่ถูกวิธีไปใช้จะทำให้ผู้ปฏิบัติมีสุขภาพดี จึงเป็นการใช้ประโยชน์จากข่าวที่เหมาะสมที่สุด* |
| 31. | 3. | *การปฏิบัติที่ถือว่าเป็นการกระทำที่ทุจริตในการเลือกตั้งมีอยู่หลายประการ เช่น* *แจกเงินซื้อเสียงรายหัว – กลุ่ม โดยหัวคะแนนนำไปแจกจ่ายให้ประชาชนก่อนวันเลือกตั้ง แจกเหล้า/เบียร์/น้ำแข็ง/เครื่องดื่ม แจกเนื้อวัว-หมู/จัดเลี้ยงหมูกระทะ จ้างเป็นผู้ช่วย**หาเสียง/ติดป้าย/แจกเอกสาร มีการจ่ายเงินให้แก่ผู้นำหมู่บ้าน ชุมชน ผู้มีบทบาททางความคิด เพื่อเป็นฐานเสียงของตน พาเที่ยว/ดูงาน แจกสิ่งของในการเลือกตั้ง เป็นต้น ซึ่งการแจกค่ารถก็เป็นการแจกเงินชนิดหนึ่งที่ถือว่าเป็นการแสดงถึงการทุจริตการเลือกตั้งได้* |
| *32.* | *2.* | *เพราะวิถีประชาชนหรือวิถีชาวบ้าน หมายถึง แนวทางการปฏิบัติของบุคคลในสังคม ที่ปฏิบัติตามความเคยชิน และเป็นที่ยอมรับของคนในสังคม เช่น มรรยาทในการพูด เป็นต้น ส่วนความกตัญญูเป็นจารีต การปฏิบัติตามกฎจราจรเป็นกฎหมาย ค่านิยม และความเชื่อเป็นวัฒนธรรม* |
| 33. | 1. | *เพราะการทำงานเป็นกลุ่มเป็นลักษณะของผู้มีสามัคคีธรรม การเคารพสิทธิผู้อื่นเป็นลักษณะของผู้มีคารวธรรม การพูดโกหกเป็นลักษณะของผู้ที่ขาดศีลธรรม ส่วนการรับฟังความคิดเห็นของผู้อื่นเป็นลักษณะของผู้มีปัญญาธรรม* |

|  |  |  |
| --- | --- | --- |
| **ข้อ** | **คำตอบ** | **เหตุผลประกอบ** |
| 34. | 2. | *เพราะเสรีภาพ หมายถึง ภาวะความเป็นเสรีที่มนุษย์หรือบุคคลสามารถทำอะไรก็ได้ตามที่ใจปรารถนา แต่ต้องไม่เป็นการฝ่าฝืนกฎหมายของบ้านเมืองหรือละเมิดสิทธิและเสรีภาพของผู้อื่น รัฐธรรมนูญได้บัญญัติเสรีภาพแก่บุคคลไว้มากมายหลายมาตรา เช่น เสรีภาพ ในชีวิตและร่างกาย ตามมาตราที่ 31 เสรีภาพในเคหะสถาน ตามมาตรา 35 เสรีภาพในการนับถือศาสนาและการปฏิบัติตามศาสนบัญญัติหรือพิธีกรรมตามความเชื่อถือของตน ตามมาตรา 38* |
| 35. | 1. | *เพราะสัญญาณไฟจราจรโดยทั่วไปประกอบด้วยสัญญาณไฟ 3 สี ได้แก่ สีแดงให้รถหยุด สีเหลืองให้รถระวัง เตรียมหยุด และสีเขียวให้รถไปได้ ดังนั้น เมื่อเห็นไฟสีเหลืองผู้ขับขี่ต้องเตรียมหยุดรถหลังเส้นให้หยุดรถ* |
| 36. | 2. | *เพราะกฎหมายแรงงานเด็ก มาตรา 44 ห้ามมิให้นายจ้างจ้างเด็กอายุต่ำกว่าสิบห้าปี เป็นลูกจ้าง* |
| 37. | 2. | *ผู้บริโภคส่วนใหญ่ควรเลือกซื้อสินค้าโดยพิจารณาคุณภาพของสินค้าเป็นหลัก เพื่อให้ได้สินค้าที่ดี มีประโยชน์ และคุ้มค่ากับเงินที่จ่ายไป* |
| 38. | 3. | *การทำไร่สตรอว์เบอร์รีควรปลูกในพื้นที่ภูเขาสูง และมีอากาศหนาวเย็นมากกว่าปลูกในพื้นที่ภาคใต้ เพราะมีฝนตกชุกและมีอากาศร้อนชื้น* |
| 39. | 4. | *หลักเศรษฐกิจพอเพียง คือ การดำเนินชีวิตอยู่บนพื้นฐานความพอประมาณ แบบพออยู่ พอกิน พอใช้ และสามารถนำไปประยุกต์ใช้ในระดับโรงเรียน โดยครูส่งเสริมให้นักเรียนปลูกผักและเลี้ยงสัตว์ในพื้นที่ของโรงเรียนเพื่อนำมาเป็นอาหารกลางวัน เป็นการนำหลักเศรษฐกิจพอเพียงมาประยุกต์ใช้ในโรงเรียนได้อย่างเหมาะสม นอกจากนั้นยังเป็นการฝึกให้นักเรียนรู้จักทำงานเป็นขั้นตอน มีความรับผิดชอบต่อภาระหน้าที่ที่ได้รับหมอบหมาย* |
| 40. | 1. | *สหกรณ์เป็นการรวมกลุ่มของบุคคลเพื่อร่วมดำเนินกิจกรรม โดยมีจุดมุ่งหมายเพื่อช่วยเหลือซึ่งกันและกัน การดำเนินกิจการต้องเป็นไปอย่างมีเหตุผล พิจารณาถึงเหตุปัจจัยที่เกี่ยวข้อง และคำนึงถึงผลที่เกิดขึ้นอย่างรอบคอบ จึงตรงกับความมีเหตุผล* |
| 41. | 2. | *การกระทำของป้านุชอาจทำให้ลูกค้าเข้าใจผิดว่าเป็นราคาเสื้อทั้งร้าน* *การกระทำของลุงบุญอาจทำให้ผู้ซื้อผักได้รับอันตรายจากยาฆ่าแมลงได้**การกระทำของลุงอ้วนเป็นการโกงลูกค้า แล้วทำให้ลูกค้าได้รับอันตรายจากสารตะกั่ว**ส่วนการกระทำของป้านิดทำให้ลูกค้าได้รับของที่สด* |
| 42. | 3. | *จังหวัดเชียงใหม่เป็นจังหวัดหนึ่งที่อยู่ภาคเหนือ ซึ่งพื้นที่ส่วนใหญ่ของภาคเหนือเป็นพื้นที่ภูเขา มีป่าไม้มาก สินค้าที่ผลิตจากภาคเหนือจึงเป็นสินค้าที่เกี่ยวกับไม้ และจะมีการแกะสลัก ซึ่งเป็นภูมิปัญญาท้องถิ่นของเชียงใหม่* |

|  |  |  |
| --- | --- | --- |
| **ข้อ** | **คำตอบ** | **เหตุผลประกอบ** |
| 43. | 2. | *การใช้ชีวิตตามหลักเศรษฐกิจพอเพียงต้องยึดหลักพอประมาณตามอัตภาพของตน* *มีเหตุผล มีคุณธรรม ให้รู้จักพึ่งพาตนเองก่อน แต่ไม่ได้ห้ามให้พึ่งพาผู้อื่น* |
| 44. | 1. | *สหกรณ์นิคม เป็นสหกรณ์ที่ผู้ประกอบอาชีพเกษตรกรรมที่ไม่มีที่ดินทำกินเป็นของตนเองร่วมกันจัดตั้งขึ้นเพื่อหาที่ดินให้กับสมาชิกใช้ในการประกอบอาชีพ* |
| 45. | 2. | *การเลือกสินค้าและบริการ ประการแรกก็คือจะต้องคำนึงถึงความจำเป็นในการใช้งาน* |
| 46. | 2. | *เครื่องหมาย มอก. เป็นเครื่องหมายที่สำนักงานมาตรฐานผลิตภัณฑ์อุตสาหกรรม ได้กำหนดขึ้น เพื่อเป็นแนวทางแก่ผู้ผลิตให้ผลิตสินค้าที่มีคุณภาพในระดับที่เหมาะกับ การใช้งาน* |
| 47. | 3. | *บทบาทหน้าที่สำคัญของธนาคารพาณิชย์ คือ การรับฝากเงินและให้กู้ยืม และให้บริการอื่นๆ เช่น ให้เช่าตู้นิรภัย รับชำระค่าน้ำ ค่าไฟ ค่าโทรศัพท์ เป็นต้น ส่วนการพิมพ์ธนบัตรไม่ใช่หน้าที่ของธนาคารพาณิชย์ แต่การพิมพ์ธนบัตรเป็นอำนาจหน้าที่ของธนาคาร แห่งประเทศไทย*  |
| 48. | 4. | *ปรีชานำเงินไปชำระค่าบัตรเครดิตเป็นการชำระหนี้ นำเงินไปฝากธนาคารเป็นการรักษามูลค่าของสินค้า นำเงินไปใช้จ่ายซื้อสินค้าถือเป็นสื่อกลางในการแลกเปลี่ยน ส่วนการทำให้เกิดความเข้าใจระหว่างผู้ซื้อและผู้ขายไม่ปรากฏในข้อความนี้* |
| 49. | 2. | *ชุมชนที่มีสินค้าปฐมภูมิก็คือชุมชนที่ขายสินค้าที่ยังไม่ได้ผ่านการแปรรูป เช่น ผัก ผลไม้ เนื้อสัตว์ ไข่ไก่ เป็นต้น* |
| 50. | 2. | *การนำผักตบชวาซึ่งไม่มีราคามาผ่านกระบวนการตากแดดและอบให้แห้งก่อนนำมาสานเป็นกระเป๋าเพื่อขาย เป็นการเพิ่มมูลค่าสินค้าด้วยวิธีการแปรรูป* |
| 51. | 4. | *การไม่ลงทุนเกินความสามารถของตน การเลือกซื้อสินค้าและบริการเท่าที่จำเป็น การซื้ออาหารมารับประทานแต่พออิ่ม เป็นการปฏิบัติตามหลักปรัชญาเศรษฐกิจพอเพียง เนื่องจากหลักปรัชญาเศรษฐกิจพอเพียงจะมุ่งเน้นให้มีการช่วยเหลือซึ่งกันและกัน พึ่งพาอาศัยกัน เพื่อให้ชุมชนอยู่ได้อย่างยั่งยืน* |

|  |  |  |
| --- | --- | --- |
| **ข้อ** | **คำตอบ** | **เหตุผลประกอบ** |
| 52. | 3. | *ภาษีมูลค่าเพิ่ม (Value Added Tax – VAT) หรือที่เรียกกันทั่วไปว่า แวต เป็นภาษีทางอ้อมประเภทหนึ่งที่เรียกเก็บจากบุคคลที่ซื้อสินค้าหรือรับบริการ โดยจัดเก็บเฉพาะจาก**มูลค่าส่วนที่เพิ่มขึ้นในแต่ละขั้นตอนของการผลิต การจำหน่ายหรือการให้บริการภาษีมูลค่าเพิ่ม (Value Added Tax : VAT) เป็นภาษีที่จัดเก็บจากการขายสินค้า การให้ บริการและการนำเข้า ปัจจุบันจัดเก็บภาษีในอัตราร้อยละ 7 และอัตราร้อยละ 0 สำหรับการส่งออก ผู้ประกอบการที่ขายสินค้าหรือให้บริการที่อยู่ในบังคับภาษีมูลค่าเพิ่ม หากมีรายรับเกินกว่า 1.8 ล้านบาทต่อปีหรือต่อรอบระยะเวลาบัญชี ต้องจดทะเบียนเป็นผู้ประกอบการจดทะเบียนภาษีมูลค่าเพิ่ม และเมื่อขายสินค้าหรือให้บริการต้องออกใบกำกับภาษี เพื่อเรียกเก็บภาษีมูลค่าเพิ่มจากผู้ซื้อสินค้าหรือผู้ให้บริการ พร้อมทั้งส่งมอบใบกำกับภาษีให้แก่ผู้ซื้อสินค้าหรือผู้ใช้บริการ* |
| 53. | 3. | *เพราะการไปกู้เงินจากที่หนึ่งเพื่อมาใช้หนี้อีกที่หนึ่งจะทำให้เกิดหนี้สินไม่จบ และอาจ ทำให้ต้องเสียค่าดอกเบี้ยเงินกู้เพิ่มอีกด้วย* |
| 54. | 4. | *เพราะการตรวจสอบราคาจากหลายๆ ร้านก่อนซื้อจะทำให้เราทราบว่า ร้านใดขายแพงและร้านใดขายถูก และสามารถเลือกซื้อจากร้านที่มีราคาถูกกว่า เพื่อช่วยประหยัดค่าใช้จ่าย* |
| 55. | 2. | *เพราะสำนักงานคณะกรรมการคุ้มครองผู้บริโภคเป็นหน่วยงานที่ให้ผู้บริโภคที่ถูก**เอารัดเอาเปรียบหรือได้รับอันตรายจากสินค้าหรือบริการใด สามารถร้องเรียนมาเพื่อให้ได้รับความช่วยเหลือได้* |
| 56. | 3. | *เราควรเริ่มต้นสืบค้นจากวัดในท้องถิ่น เพราะเป็นสถานที่ทางประวัติศาสตร์ที่อยู่ใกล้* |
| 57. | 4. | *เนื่องจากเจดีย์เป็นโบราณสถานทางศาสนาอย่างหนึ่ง เมื่อเราต้องการทราบข้อมูลก็ควรถามว่ามีประวัติความเป็นมาอย่างไร จึงจะเหมาะสมที่สุด* |
| 58. | 2. | *คนในอดีตมักตั้งบ้านเรือนอยู่ใกล้แม่น้ำ เพราะใช้ในการเดินทางได้สะดวก ติดต่อกับชุมชนอื่นได้ง่าย และมีความสะดวกในการใช้น้ำเพื่ออุปโภคบริโภค ส่วนความปลอดภัยไม่ใช่เหตุผลของการตั้งบ้านเรือนใกล้แม่น้ำของคนในอดีต* |
| 59. | 4. | *ในการศึกษาประวัติศาสตร์ เมื่อสืบค้นข้อมูลได้แล้ว ควรนำข้อมูลมาตรวจสอบเพื่อแยกแยะความจริงกับข้อเท็จจริงก่อนนำข้อมูลมาใช้ เพื่อให้ได้ข้อมูลที่ถูกต้องและน่าเชื่อถือมากที่สุด* |
| 60. | 1. | *ปสานมีลักษณะเป็นตลาด เป็นแหล่งกลางในการซื้อขายแลกเปลี่ยนสินค้า* |

|  |  |  |
| --- | --- | --- |
| **ข้อ** | **คำตอบ** | **เหตุผลประกอบ** |
| 61. | 2. | *การแบ่งสมัยประวัติศาสตร์ในดินแดนไทยที่ใช้เกณฑ์การตั้งอาณาจักรหรือราชธานี มีดังนี้**สมัยสุโขทัย ตั้งแต่ พ.ศ. 1792 – พ.ศ. 2006**สมัยอยุธยา ตั้งแต่ พ.ศ. 1893 – พ.ศ. 2310**สมัยรัตนโกสินทร์ ตั้งแต่ พ.ศ. 2325 – ปัจจุบัน* |
| 62. | 2. | *หลักฐานที่แสดงถึงอิทธิพลของขอมที่มีต่อดินแดนไทย คือ ศาลตาผาแดงและตำนานเรื่องพระร่วง แต่ศาลตาผาแดงเป็นหลักฐานชั้นต้น มีความน่าเชื่อถือมากกว่าตำนานเรื่อง พระร่วงที่เป็นหลักฐานชั้นรอง* |
| 63. | 3. | *เครื่องสังคโลกเป็นเครื่องปั้นดินเผาที่มีการสันนิษฐานว่า ชาวสุโขทัยได้เรียนรู้วิธีทำ มาจากช่างชาวจีน แล้วนำมาพัฒนาเป็นรูปแบบของตนเอง* |
| 64. | 1. | *ในยุคก่อนประวัติศาสตร์เป็นยุคที่มนุษย์ยังไม่มีตัวอักษรใช้ ดังนั้น หลักฐานที่พบ ส่วนใหญ่จึงเป็นสิ่งของเครื่องใช้ โครงกระดูกมนุษย์โบราณ เป็นต้น แต่ไม่มีศิลาจารึก* |
| 65. | 4. | *พระยาพิชัยเป็นบุคคลสำคัญในสมัยกรุงธนบุรี วีรกรรมที่สำคัญของท่านคือ การต่อสู้กับพม่าจนดาบหัก แต่ท่านก็ยังสู้ต่อไปจนในที่สุดก็สามารถรบชนะพม่าได้ ดังนั้นการไปศึกษาแหล่งเรียนรู้อนุสาวีย์พระยาพิชัยดาบหัก จึงทำให้เราเรียนรู้เกี่ยวกับความกล้าหาญของท่านในการปกป้องบ้านเมืองจากข้าศึก* |
| 66. | 1. | *พระปรางค์สามยอดเป็นหลักฐานสำคัญของแคว้นละโว้ เพราะสร้างขึ้นในสมัยที่อาณาจักรเขมรปกครองละโว้* |
| 67. | 1. | *เพราะการยกเลิกทาสก่อให้เกิดความเท่าเทียมกันของคนในสังคม ทำให้ประเทศชาติ เกิดการพัฒนาอย่างรวดเร็วทัดเทียมกับประเทศอื่น ไม่ถูกประเทศอื่นมองว่าเป็นพวก ป่าเถื่อนที่อาจใช้เป็นข้ออ้างในการยึดประเทศ ลดความเหลื่อมล้ำในสังคม* |
| 68. | 1. | *วัตถุประสงค์ของการก่อตั้งอาเซียน คือ เพื่อส่งเสริมความเข้าใจอันดีต่อกันระหว่างประเทศในภูมิภาค ธำรงไว้ซึ่งสันติภาพ เสถียรภาพ และความมั่นคงทางการเมือง สร้างสรรค์ความเจริญก้าวหน้าทางด้านเศรษฐกิจ การพัฒนาทางสังคมและวัฒนธรรม* *การกินดีอยู่ดีของประชาชนบนพื้นฐานของความเสมอภาค และผลประโยชน์ร่วมกันของประเทศสมาชิก* |

|  |  |  |
| --- | --- | --- |
| **ข้อ** | **คำตอบ** | **เหตุผลประกอบ** |
| 69. | 4. | *ค่าของลองจิจูดและค่าของละติจูดใช้บอกตำแหน่งที่ตั้งของภูมิภาค โดยลองจิจูดของตำแหน่งใด ก็คือ ค่าของระยะทางตามมุมที่วัดจากเมริเดียนของกรีนิชไปทางตะวันออกหรือตะวันตก ตามเส้นศูนย์สูตรจนถึงเมริเดียนที่ผ่านตำแหน่งนั้น คิดเป็นองศาลิปดาและฟิลิปดา มีค่าตั้งแต่ 0 – 180 องศาตะวันออกหรือตะวันตก**ละติจูดของตำแหน่งใด ก็คือ ค่าของระยะทางตามมุมที่วัดจากเส้นศูนย์สูตรไปทางเหนือ หรือทางใต้ตามเมริเดียนซึ่งผ่านตำแหน่งนั้นคิดเป็นองศาลิปดา และฟิลิปดา มีค่าตั้งแต่ 0 – 90 องศาเหนือหรือใต้* |
| 70. | 2. | *เมื่อจะนำแผนที่มาใช้ สิ่งแรกที่เราจะต้องรู้ก็คือแผนที่นั้นเป็นแผนที่อะไร เพราะแผนที่**แต่ละชนิดจะให้ข้อมูลต่างกันไป*  |
| 71. | 3. | *สีน้ำตาลเป็นสัญลักษณ์แทนภูเขาสูง ซึ่งจังหวัดเพชรบูรณ์มีพื้นที่ที่เป็นภูเขาสูงซึ่งก็คือบริเวณทิวเขาเพชรบูรณ์* |
| 72. | 2. | *ที่ลุ่มจะเป็นพื้นที่ที่น้ำท่วมถึง อากาศร้อน ฝนตกชุก ดังนั้นจึงไม่เหมาะสมแก่การปลูกพืชเมืองหนาวที่ต้องการอากาศหนาวเย็นรวมถึงอู่ต่อเรือ ควรอยู่ริมแม่น้ำหรือชายฝั่งทะเล* |
| 73. | 3. | *บ้านที่มีใต้ถุนสูง เพื่อประโยชน์หลายๆ อย่าง เช่น ป้องกันน้ำท่วมในฤดูน้ำหลาก ใช้เป็น ที่เก็บอุปกรณ์ เช่น จอบ กระจาด ตะกร้า เป็นต้น ใช้เป็นที่เลี้ยงสัตว์ เช่น ไก่ วัว เป็นต้น* |
| 74. | 4. | *พื้นที่สูง น้ำท่วมไม่ถึง เป็นลักษณะทางกายภาพของพื้นที่ดอน ส่วนการประกอบอาชีพเกษตรกรรมเป็นลักษณะอาชีพของคนที่อาศัยอยู่ในบริเวณพื้นที่ดอน* |
| 75. | 3. | *การอยู่อาศัยในพื้นที่ราบลุ่มที่มีดินอุดมสมบูรณ์และมีปริมาณน้ำมากควรประกอบอาชีพทำนา การอยู่อาศัยในพื้นที่ราบสูง ซึ่งมักจะมีทุ่งหญ้าควรประกอบอาชีพเลี้ยงสัตว์ การอยู่อาศัยในพื้นที่ใกล้กับชายฝั่งทะเลที่มีความเหมาะสมต่อการพัฒนาเป็นแหล่งท่องเที่ยว ควรประกอบอาชีพธุรกิจท่องเที่ยว ส่วนการอยู่อาศัยในพื้นที่ใกล้กับเชิงเขาควรประกอบอาชีพ เช่น การปลูกพืชขั้นบันได อุตสาหกรรมจากไม้ เป็นต้น จึงจะเหมาะสม ส่วนการทำประมงน้ำจืดไม่เหมาะสมเนื่องจากในพื้นที่เชิงเขาไม่ค่อยเอื้ออำนวยต่อการทำประมง* |
| 76. | 4. | *การตัดต้นไม้บริเวณเชิงเขา ทำให้ต้นไม้ลดจำนวนลง อาจส่งผลให้เกิดดินถล่มเมื่อเวลา**ฝนตก เพราะไม่มีต้นไม้ช่วยยึดดินไว้ และยังไม่มีต้นไม้ช่วยดูดซับน้ำ จึงจะส่งผลให้ แหล่งน้ำแห้งขอด และเมื่อไม่มีต้นไม้ก็จะทำให้สัตว์บางชนิดไม่มีที่อยู่อาศัย* |
| 77. | 3. | *ภาคเหนือมีลักษณะภูมิประเทศส่วนใหญ่เป็นทิวเขาและที่ราบหุบเขา ทิวเขาเป็นแหล่ง**ต้นน้ำ ป่าไม้ และกั้นเขตแดน ซึ่งมีทิวเขาที่สำคัญในภาคเหนือ ได้แก่ ทิวเขาหลวงพระบางกั้นเขตแดนไทยกับลาวด้านจังหวัดพะเยา น่าน และอุตรดิตถ์ ทิวเขาถนนธงชัย เป็นทิวเขาที่ทอดยาวจากภาคเหนือถึงจังหวัดกาญจนบุรีในภาคตะวันตก* |

|  |  |  |
| --- | --- | --- |
| **ข้อ** | **คำตอบ** | **เหตุผลประกอบ** |
| 78. | 3. | *ประเพณีแห่นางแมว เป็นวิธีการขอฝนโดยมีความเชื่อว่าถ้าประกอบพิธีแล้วจะช่วยให้**ฝนตกได้ เพราะเชื่อว่า แมวเป็นสัตว์ไม่ชอบน้ำ คนโบราณจึงอาจถือว่าเป็นตัวแล้ง เมื่อแมวถูกสาดน้ำเปียกปอนก็จะหมดสภาพตัวแล้งไป* |
| 79. | 4. | *จังหวัดลำปาง อุตรดิตถ์ และแม่ฮ่องสอน เป็นจังหวัดในภาคเหนือ แต่จังหวัดลำปางไม่มีพื้นที่ติดกับประเทศเพื่อนบ้าน อุตรดิตถ์มีพื้นที่ติดกับประเทศลาว ส่วนแม่ฮ่องสอนมีพื้นที่ติดกับประเทศพม่า* |
| 80. | 4. | *ภาคตะวันออกเฉียงเหนือมีพื้นที่ส่วนใหญ่เป็นดินทราย เหมาะแก่การเพาะปลูกพืชที่ทนต่อความแห้งแล้ง เช่น มันสำปะหลัง*  |
| 81. | 2. | *จังหวัดที่มีพื้นที่ติดทะเลแถบอ่าวไทย มีจังหวัดในภาคตะวันออก ได้แก่ ชลบุรี ระยอง จันทบุรี และตราด และจังหวัดในภาคใต้ เช่น ชุมพร ระนอง สุราษฏร์ธานี เป็นต้น ส่วนจังหวัดกระบี่มีพื้นที่ติดทะเลแถบอันดามัน* |
| 82. | 2. | *วัตถุดิบสำคัญที่ใช้ผลิตปลากระป๋อง คือ ปลาทะเล เช่น ปลาซาร์ดีน ปลาลัง ปลาโอ* *ปลาตาโต และปลาทูแขก เป็นต้น จึงควรเลือกตั้งโรงงานใกล้กับทะเล เพื่อขนส่งวัตถุดิบได้สะดวกและรวดเร็ว จังหวัดสมุทรสาครและจังหวัดระยองมีลักษณะภูมิลักษณ์ที่ติดกับชายฝั่งทะเล มีทรัพยากรทางทะเลและการคมนาคมขนส่งที่สะดวก ซึ่งเอื้อประโยชน์ให้กับนายทุนหรือผู้ประกอบการเข้ามาลงทุน ขยับขยายภาคอุตสาหกรรมประเภทต่างๆ รวมทั้งมีการจัดจ้างแรงงานคนไทยและแรงงานต่างด้าวเพิ่มจำนวนมากขึ้น* |
| 83. | 2. | *การเผาวัชพืชจะทำให้หน้าดินถูกทำลาย การนำน้ำที่ได้จากการซักผ้ามาล้างจานจะทำให้เกิดอันตรายต่อผู้บริโภค และการนำสัตว์ป่ามาเลี้ยงจะทำให้สัตว์ป่าถูกล่ามากขึ้น* |
| 84. | 3. | *การใช้ปุ๋ยเคมีในปริมาณมากส่งผลให้ดินเสื่อม เพราะจะทำลายสิ่งมีชีวิตในดิน และทำให้ธาตุอาหารในดินลดลง ทำให้ดินเสื่อมสภาพ* |
| 85. | 2. | *เพราะแผ่นดินไหวก่อให้เกิดสึนามิ เกิดการสั่นไหวของพื้นดิน และอาจเกิดการพังทลายของเขื่อนได้ แต่ลูกเห็บตกเกิดจากสภาพอากาศ ไม่เกี่ยวกับแผ่นดินไหว* |
| 86. | 3. | *เพราะการล่าสัตว์เพื่อการค้ามีผลให้สัตว์ป่าสูญพันธุ์อย่างรวดเร็ว เพราะผู้ที่ล่าสัตว์ป่าเพื่อการค้ามักจะไม่เห็นความสำคัญของฤดูกาลขยายพันธุ์ หรือขนาด ไม่ว่าจะตัวเล็กหรือ ตัวใหญ่ก็จับไปขายหมด ทำให้สัตว์ป่าไม่มีโอกาสในการขยายพันธุ์ และสูญพันธุ์ ไปในที่สุด* |

|  |  |  |
| --- | --- | --- |
| **ข้อ** | **คำตอบ** | **เหตุผลประกอบ** |
| 87. |  1. | *เพราะการทำลายทรัพยากรป่าไม่ส่งผลกระทบต่อทรัพยากรอื่นๆ อีกหลายด้าน เนื่องจากป่าไม้มีความสัมพันธ์กับทรัพยากรน้ำ ทรัพยากรดิน ทรัพยากรอากาศ ทรัพยากรสัตว์ป่า และรวมถึงมนุษย์ด้วย เช่น ทำให้เกิดน้ำท่วมในฤดูฝน ทำให้เกิดความแห้งแล้งในฤดูแล้ง การแผ้วถางทำลายป่าต้นน้ำเป็นบริเวณกว้าง ทำให้พื้นที่ป่าไม้ไม่ติดต่อกันเป็นผืนใหญ่* *ทำให้เกิดการระเหยของน้ำจากผิวดินสูง แต่การซึมน้ำผ่านผิวดินต่ำ ดินดูดซับและเก็บน้ำภายในดินน้อยลง ทำให้น้ำหล่อเลี้ยงลำธารมีน้อยหรือไม่มี ลำธารจะแห้งขอด ดังนั้น ถ้าทุกคนร่วมใจในการอนุรักษ์ทรัพยากรป่าไม้อย่างยั่งยืน จะส่งผลให้ทรัพยากรป่าไม้ และทรัพยากรอื่นๆ กลับมามีความอุดมสมบูรณ์อย่างยั่งยืนตลอดไป* |
| 88. | 2, 3, A | *พระพุทธเจ้าตรัสรู้ในวันขึ้น 15 ค่ำ เดือน 6 ซึ่งเรียกว่า วันวิสาขบูชา แล้วต่อมาเสด็จไปโปรดปัญจวัคคีย์ ถือเป็นการปฏิบัติพุทธกิจในฐานะพระพุทธเจ้า ซึ่งทำให้เกิด พระรัตนตรัยครบองค์ 3 คือ พระพุทธ พระธรรม พระสงฆ์*  |
| 89. | 1, 1, B | *การปฏิบัติศาสนกิจที่มัสยิดซึ่งเป็นศาสนสถานของศาสนาอิสลาม แสดงว่ามานิตนับถือศาสนาอิสลาม ศาสดาของศาสนา คือ นบีมุฮัมมัด และการปฏิบัติศาสนกิจของมุสลิมสอดคล้องกับหลักปฏิบัติ 5 ประการ* |
| 90. | 3, 1, B | *เนื่องจากมาลีเป็นผู้พิพากษาจึงใช้อำนาจตุลาการ ตามกฎหมายสูงสุดของประเทศ คือ รัฐธรรมนูญ และสอดคล้องกับหลักความเสมอภาค เพราะมาลีใช้หลักว่า ทุกคนมีศักดิ์ศรีความเป็นมนุษย์เท่าเทียมกัน* |
| 91. | 1, 3, C | *ปัจจุบันได้มีการออกกฎหมาย ให้ผู้ที่มีอายุครบ 7 ปีบริบูรณ์ ทำบัตรประจำตัวประชาชนที่ที่ว่าการอำเภอหรือสำนักงานเขต เพื่อใช้เป็นหลักฐานขอรับสิทธิตามที่รัฐบาลมอบให้ เช่น แท็บเลต เป็นต้น หรือเพื่อป้องกันการปลอมแปลงเอกสารสวมสิทธิสัญชาติไทยของบุคคลต่างด้าว* |
| 92. | 1, 1, A | *ผู้ที่ทำงานและมีรายได้ตามที่กำหนด เมื่อครบ 1 ปี จะต้องเสียภาษีเงินได้บุคคลธรรมดาให้แก่รัฐ เพื่อรัฐจะได้นำเงินภาษีไปใช้ในการพัฒนาประเทศในด้านต่างๆ โดยคุณแม่จะต้องยื่นแบบแสดงภาษีที่สรรพากรเขตพื้นที่ แล้วในวัยของนักเรียนชั้นประถมศึกษาปีที่ 1 จะได้รับสิทธิจากภาษีในด้านการศึกษา เช่น ได้เรียนฟรี ได้รับแจกแท็บเลตซึ่งเป็นสื่อสารการสอนที่ทันสมัย* |
| 93. | 1, 3, B | *เพราะพระบาทสมเด็จพระพุทธยอดฟ้าจุฬาโลกมหาราชเป็นกษัตริย์พระองค์แรกแห่งราชวงศ์จักรี (ปฐมกษัตริย์) พระองค์ทรงย้ายเมืองหลวงมาอยู่ที่กรุงเทพฯ เพราะมีความกว้างขวางกว่า ซึ่งรัฐบาลไทยได้สร้างพระบรมราชานุสาวรีย์ของพระองค์ไว้ที่เชิงสะพานปฐมบรมราชานุสรณ์ (สะพานพุทธ) เพื่อให้ชาวไทยน้อมระลึกถึงพระมหากรุณาธิคุณของพระองค์* |
| **ข้อ** | **คำตอบ** | **เหตุผลประกอบ** |
| 94 | 3, 1, B | *เพราะราชกิจจานุเบกษาเป็นหนังสือรวบรวมคำประกาศของราชการให้ประชาชนทราบ ในเรื่องเกี่ยวกับกฎ ระเบียบ ข้อบังคับ กฎหมายต่างๆ เริ่มจัดพิมพ์ในสมัยรัชกาลที่ 4 จึงให้ข้อมูลเกี่ยวกับสภาพสังคมในสมัยรัตนโกสินทร์ได้ ซึ่งถ้าต้องการสืบค้นราชกิจจานุเบกษาสามารถสืบค้นได้ที่หอสมุดแห่งชาติ พระนคร ซึ่งเป็นแหล่งสืบค้นเอกสารข้อมูลในสมัยก่อน*  |
| 95 | 1, 3, B | *ในสมัยพระบาทสมเด็จพระพุทธเลิศหล้านภาลัย (รัชกาลที่ 2) ทรงพระราชนิพนธ์ บทกลอนเป็นจำนวนมาก และทรงอุปถัมภ์เหล่ากวี ซึ่งกวีท่านหนึ่งที่มีชื่อเสียงในสมัยนี้ คือ สุนทรภู่ ท่านมีผลงานมากมาย เช่น พระอภัยมณี นิราศเมืองแกลง นิราศพระบาท นิราศภูเขาทอง เป็นต้น* |
| 96 | 1, 2, B | *ในสมัยรัตนโกสินทร์ตอนต้น เป็นช่วงที่เพิ่งตั้งราชธานี ราษฎรส่วนใหญ่ยังทำการเกษตรแบบเลี้ยงตนเองเป็นหลัก ระบบเศรษฐกิจในสมัยนี้จึงเป็นแบบพึ่งพาตนเอง แต่ในด้านการค้ากับต่างประเทศ รัฐจะเป็นผู้ผูกขาดการค้า โดยให้พระคลังสินค้าทำหน้าที่ติดต่อค้าขายกับต่างประเทศ แต่ต่อมาในสมัยรัชกาลที่ 4 ได้มีการสนธิสัญญาเบาว์ริงกับอังกฤษ ทำให้มีการเปลี่ยนจากการค้าผูกขาดมาเป็นการค้าเสรี* |
| 97 | 2, 1, C | *เพราะในสมัยรัตนโกสินทร์ยุคปฏิรูปประเทศ เกิดขึ้นในสมัยพระบาทสมเด็จพระ-จุลจอมเกล้าเจ้าอยู่หัว (รัชกาลที่ 5 ) พระองค์ทรงเปลี่ยนแปลงการจัดการบริหารราชการเป็นกระทรวง ซึ่งกระทรวงที่ทำหน้าที่ดูแลการศึกษา คือ กระทรวงธรรมการ หรือปัจจุบันได้เปลี่ยนชื่อมาเป็น กระทรวงศึกษาธิการ* |
| 98 | 2, 2, B | *พระที่นั่งอนันตสมาคม ตั้งอยู่ที่เขตดุสิต กรุงเทพฯ เริ่มสร้างในสมัยรัชกาลที่ 5 และสร้างเสร็จในสมัยรัชกาลที่ 6 เป็นอาคารหินอ่อนแบบเรเนอซองส์ ของประเทศอิตาลี ทั้งนี้เดิมมีพระราชประสงค์ที่จะสร้างขึ้นเพื่อเป็นที่รับรองแขกเมือง และประชุมปรึกษาราชการแผ่นดิน* |
| 99 | 1, 3, C | *เพราะอาเซียนเป็นการรวมกลุ่มของประเทศในภูมิภาคเอเชียตะวันออกเฉียงใต้ 10 ประเทศ ได้แก่ บรูไน กัมพูชา อินโดนีเซีย ลาว มาเลเซีย พม่า ฟิลิปปินส์ สิงคโปร์ ไทย และเวียดนามโดยมีวัตถุประสงค์เพื่อส่งเสริมความเข้าใจอันดีต่อกันระหว่างประเทศในภูมิภาค ธำรงไว้ซึ่งสันติภาพ เสถียรภาพ และความมั่นคงทางการเมือง สร้างสรรค์ความเจริญก้าวหน้าทางด้านเศรษฐกิจ การพัฒนาทางสังคมและวัฒนธรรมการ กินดีอยู่ดีของประชาชน บนพื้นฐานของความเสมอภาคและผลประโยชน์ร่วมกันของประเทศสมาชิก ซึ่งในวัยของนักเรียนควรมีการเตรียมความพร้อมเป็นพลเมืองอาเซียนโดยการฝึกพูดภาษาอังกฤษ ซึ่งจะเป็นภาษาที่ใช้ติดต่อกันในอาเซียนและควรติดตามข่าวสารอาเซียน อยู่ตลอดเพื่อให้มีความรอบรู้ในด้านต่างๆ* |
| **ข้อ** | **คำตอบ** | **เหตุผลประกอบ** |
| 100. | 2, 3, B | *การใช้สารเคมีในการเกษตรเป็นเวลานาน จำให้ดินเสื่อมสภาพลงเพราะสิ่งมีชีวิตในดิน ถูกทำลาย ซึ่งสามารถแก้ไขได้โดยการปลูกพืชคลุมดิน เพื่อเพิ่มแร่ธาตุให้ดิน และสามารถบำรุงดินได้โดยการใช้ปุ๋ยอินทรีย์ซึ่งเป็นปุ๋ยที่ได้จากสิ่งมีชีวิต ได้แก่ พืช สัตว์ และจุลินทรีย์ ผ่านกระบวนการผลิตทางธรรมชาติ เพื่อทำให้ดินโปร่งร่วนซุย ระบายน้ำและถ่ายเทอากาศได้ดี รากพืชจึงชอนไชไปหาธาตุอาหารได้ง่ายขึ้น* |

**เฉลยข้อสอบ O-NET วิชาสังคมศึกษาฯ ชุดที่ 2 (ประถมฯ)**

**เฉลยข้อสอบ ปีสอบ 2553**

|  |  |  |  |  |
| --- | --- | --- | --- | --- |
|  1. 2, 5, A |  2. 1, 4, E |  3. 3, 1, C |  4. 4, 2, B |  5. 5, 3, D |
|  6. 1, 9, A |  7. 2, 1, C |  8. 8, 7, E |  9. 7, 5, D | 10. 5, 3, C |
| 11. 3 | 12. 1 | 13. 1 | 14. 1 | 15. 3 |
| 16. 3 | 17. 4 | 18. 4 | 19. 1 | 20. 2 |
| 21. 1 | 22. 3 | 23. 2 | 24. 3 | 25. 2 |
| 26. 1 | 27. 3 | 28. 4 | 29. 4 | 30. 4 |
| 31. 1 | 32. 2 | 33. 1 | 34. 2 | 35. 2 |
| 36. 1 | 37. 2 | 38. 2 | 39. 1 | 40. 1 |

**เฉลยข้อสอบ ปีสอบ 2554 : ตอนที่ 1 62 A**

|  |  |  |  |  |
| --- | --- | --- | --- | --- |
|  1. 1 |  2. 2 |  3. 1 |  4. 4 |  5. 2 |
|  6. 4 |  7. 3 |  8. 1 |  9. 3 | 10. 1 |
| 11. 2, 1, A | 12. 3, 1, B |  |  |  |

**เฉลยข้อสอบ ปีสอบ 2554 : ตอนที่ 2 62 B**

|  |  |  |  |  |
| --- | --- | --- | --- | --- |
|  1. 2 |  2. 3 |  3. 1 |  4. 2 |  5. 1 |
|  6. 1 |  7. 2 |  8. 4 |  9. 3 | 10. 1 |
| 11. 3, 1, B | 12. 1, 2, C |  |  |  |